รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  18 กุมภาพันธ์ 2563
วันอังคารที่ 18 กุมภาพันธ์ 2563
สรุปข่าวการประชุมคณะรัฐมนตรี  18 กุมภาพันธ์ 2563
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
http://www.thaigov.go.th
วันนี้ (18 กุมภาพันธ์ 2563) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ซึ่งสรุปสาระสําคัญดังนี้
กฎหมาย
1.  เรื่อง  ร่างระเบียบคณะกรรมการอ้อยและน้ําตาลทราย ว่าด้วยการจดทะเบียนสถาบันชาวไร่อ้อย (ฉบับที่ ..) พ.ศ. ....
2.  เรื่อง  ร่างพระราชกฤษฎีกากําหนดจังหวัดให้การรถไฟฟ้าขนส่งมวลชนแห่งประเทศไทยดําเนินกิจการรถไฟฟ้า (ฉบับที่ ..) พ.ศ. .... เพื่อดําเนินกิจการรถไฟฟ้าในจังหวัดพิษณุโลก
3.  เรื่อง  ร่างพระราชบัญญัติให้ใช้ประมวลกฎหมายยาเสพติด พ.ศ. .... ร่างประมวลกฎหมายยาเสพติด และร่างพระราชบัญญัติวิธีพิจารณาคดียาเสพติด (ฉบับที่ ..) พ.ศ. .... รวม 3 ฉบับ
4.  เรื่อง  ร่างพระราชบัญญัติโอนหน้าที่และอํานาจ และกิจการบริหารบางส่วน ของกรมทรัพยากรน้ํา กระทรวงทรัพยากรธรรมชาติและสิ่งแวดล้อม ไปเป็นของสํานักงานทรัพยากรน้ําแห่งชาติ สํานักนายกรัฐมนตรี พ.ศ. ....
5.  เรื่อง  ร่างพระราชกฤษฎีกาจัดตั้งสถาบันวิจัยดาราศาสตร์แห่งชาติ (องค์การมหาชน) (ฉบับที่ ..) พ.ศ. ....
6.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรม กระจกฉนวน ต้องเป็นไปตามมาตรฐาน พ.ศ. ....
7.  เรื่อง  ร่างกฎกระทรวงกําหนดให้ผลิตภัณฑ์อุตสาหกรรมต้องเป็นไปตามมาตรฐานพ.ศ. .... รวม 2 ฉบับ
8.  เรื่อง  ร่างพระราชกฤษฎีกากําหนดหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 (ฉบับที่ ..) พ.ศ. .... (สํานักงานคณะกรรมการการแข่งขันทางการค้า)
9.  เรื่อง  ขอทบทวนวันใช้บังคับกฎหมายตามร่างประกาศกระทรวงพาณิชย์ เรื่อง กําหนดให้น้ํามันปาล์มและแฟรกชันของน้ํามันปาล์ม และน้ํามันเนื้อในเมล็ดปาล์ม   เป็นสินค้าที่ต้องปฏิบัติตามมาตรการจัดระเบียบในการนําเข้าและนําผ่าน พ.ศ. ....
เศรษฐกิจ - สังคม
10.  เรื่อง  โครงการก่อสร้างสายเคเบิลใต้น้ําไปยังเกาะเต่า จังหวัดสุราษฎร์ธานี
11.  เรื่อง  การจัดกลุ่มองค์การมหาชน กรณีสํานักงานหลักประกันสุขภาพแห่งชาติ
12.  เรื่อง  ขอความเห็นชอบการแก้ไขสัญญาโครงการระบบทางด่วนขั้นที่ 2 (ทางพิเศษศรีรัชรวมถึงส่วนดี) และสัญญาโครงการทางด่วนสายบางปะอิน – ปากเกร็ด
(ทางพิเศษอุดรรัถยา) รวม 2 ฉบับ
13.  เรื่อง  มาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา (คณะกรรมการติดตามมาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา)
14.  เรื่อง  ภาวะเศรษฐกิจไทยไตรมาสที่สี่ของปี 2562 ทั้งปี 2563 และแนวโน้มปี 2563
ต่างประเทศ
15.  เรื่อง  ร่างแถลงการณ์ร่วมต่อสื่อมวลชนของการประชุมรัฐมนตรีต่างประเทศกรอบความร่วมมือแม่โขง – ล้านช้าง ครั้งที่ 5
16.  เรื่อง  ขอความเห็นชอบร่างบันทึกความร่วมมือด้านการขนส่งทางถนน ระหว่างกระทรวงคมนาคมแห่งราชอาณาจักรไทย และกระทรวงที่ดิน โครงสร้างพื้นฐาน และการขนส่งแห่งสาธารณรัฐเกาหลี
17.  เรื่อง  การขอความเห็นชอบต่อร่างถ้อยแถลงของการประชุมรัฐมนตรีต่างประเทศอาเซียน – จีน สมัยพิเศษว่าด้วยโรคปอดอักเสบจากเชื้อไวรัสโคโรนาสายพันธุ์ใหม่
แต่งตั้ง
18.  เรื่อง  การเปลี่ยนโฆษกประจํากระทรวงทรัพยากรธรรมชาติและสิ่งแวดล้อม
19.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับ ทรงคุณวุฒิ (กระทรวงคมนาคม)
20.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับ ทรงคุณวุฒิ (กระทรวงการอุดมศึกษา วิทยาศาสตร์ วิจัยและนวัตกรรม)
21.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงการต่างประเทศ)
22.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงพาณิชย์)
23.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงศึกษาธิการ)
24.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักนายกรัฐมนตรี)
25.  เรื่อง  การต่อเวลาการดํารงตําแหน่งเอกอัครราชทูต (กระทรวงการต่างประเทศ)
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างระเบียบคณะกรรมการอ้อยและน้ําตาลทราย ว่าด้วยการจดทะเบียนสถาบันชาวไร่อ้อย (ฉบับที่ ..) พ.ศ. ....
คณะรัฐมนตรีมีมติเห็นชอบในหลักการร่างระเบียบคณะกรรมการอ้อยและน้ําตาลทราย ว่าด้วยการจดทะเบียนสถาบันชาวไร่อ้อย (ฉบับที่ ..) พ.ศ. .... ตามที่กระทรวงอุตสาหกรรม (อก.) เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณาเป็นเรื่องด่วน แล้วดําเนินการต่อไปได้ และให้กระทรวงอุตสาหกรรมรับความเห็นของกระทรวงพาณิชย์และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
อก. เสนอว่า
1. โดยที่ระเบียบคณะกรรมการอ้อยและน้ําตาลทราย ว่าด้วยการจดทะเบียนสถาบันชาวไร่อ้อย ฉบับที่ 1 พ.ศ. 2528 และที่แก้ไขเพิ่มเติม โดยข้อ 8 (3) และ (4) แห่งระเบียบดังกล่าวได้กําหนดให้คุณสมบัติของผู้มีสิทธิยื่นคําร้องขอจดทะเบียนเป็นสถาบันชาวไร่อ้อยต้องมีสมาชิกเป็นชาวไร่อ้อยไม่น้อยกว่า 600 คน และมีปริมาณอ้อยของสมาชิกที่ส่งให้แก่โรงงานใดโรงงานหนึ่งรวมกันไม่น้อยกว่าร้อยละ 55 ของปริมาณอ้อยที่โรงงานนั้นหีบทั้งหมดในแต่ละฤดูการผลิต ตามลําดับ และในวรรคสองของข้อ 8 กําหนดให้คุณสมบัติตาม (3) และ (4) สําหรับสหกรณ์ที่มีฐานะเป็นสถาบันชาวไร่อ้อยอยู่เดิม ให้ใช้บังคับตั้งแต่ฤดูการผลิตปี 2561/2562 เป็นต้นไป
2. ต่อมาได้มีข้อร้องเรียนจากชุมนุมสหกรณ์การเกษตรชาวไร่อ้อยแห่งประเทศไทย จํากัด ซึ่งมีฐานะเป็นสถาบันชาวไร่อ้อยอยู่เดิม ว่าได้รับผลกระทบจากการกําหนดคุณสมบัติของผู้มีสิทธิยื่นคําร้องขอจดทะเบียนเป็นสถาบันชาวไร่อ้อยตามข้อ 1. โดยเห็นว่าการกําหนดคุณสมบัติของผู้มีสิทธิยื่นคําร้องขอจดทะเบียนเป็นสถาบันชาวไร่อ้อยดังกล่าวเป็นการกีดกันกลุ่มเกษตรกรชาวไร่อ้อย สหกรณ์ชาวไร่อ้อย สมาคมชาวไร่อ้อย ซึ่งมีขนาดเล็ก ทําให้ไม่สามารถจัดตั้งเป็นสถาบันชาวไร่อ้อยได้ จึงขอยกเว้นการกําหนดคุณสมบัติของผู้มีสิทธิยื่นคําร้องขอจดทะเบียนสถาบันชาวไร่อ้อยสําหรับชุมนุมสหกรณ์การเกษตรชาวไร่อ้อยแห่งประเทศไทย จํากัด ซึ่งมีฐานะเป็นสถาบันชาวไร่อ้อยอยู่เดิม เพื่อให้ชุมนุมสหกรณ์การเกษตรชาวไร่อ้อยแห่งประเทศไทย จํากัด สามารถจดทะเบียนเป็นสถาบันชาวไร่อ้อยและมีสิทธิรับเงินค่าบํารุงสถาบันชาวไร่อ้อยที่โรงงานอ้อยหักจากเงินค่าอ้อยที่ชาวไร่อ้อยซึ่งเป็นสมาชิกสหกรณ์จําหน่ายแก่โรงงาน โดยจะส่งผลให้ชุมนุมสหกรณ์ชาวไร่อ้อยแห่งประเทศไทย จํากัด มีงบประมาณมาจัดสรรให้แก่สหกรณ์สมาชิก เพื่อส่งเสริมและสนับสนุนการประกอบอาชีพของชาวไร่อ้อยซึ่งเป็นสมาชิกของสหกรณ์ต่อไป
3. ดังนั้น เพื่อให้ชุมนุมสหกรณ์ที่มีฐานะเป็นสถาบันชาวไร่อ้อยอยู่เดิม สามารถจดทะเบียนเป็นสถาบันชาวไร่อ้อยได้และมีสิทธิรับเงินค่าบํารุงสถาบันชาวไร่อ้อย จึงเห็นควรแก้ไขระเบียบตามข้อ 1. เพื่อยกเว้นการกําหนดคุณสมบัติตามข้อ 8 (3) และ (4) แห่งระเบียบดังกล่าว อก. โดยสํานักงานคณะกรรมการอ้อยและน้ําตาลทราย (สอน.) จึงได้ยกร่างระเบียบคณะกรรมการอ้อยและน้ําตาลทราย ว่าด้วยการจดทะเบียนสถาบันชาวไร่อ้อย (ฉบับที่ ..) พ.ศ. .... ขึ้น เพื่อยกเว้นการตรวจสอบคุณสมบัติของผู้มีสิทธิยื่นคําร้องขอจดทะเบียนเป็นสถาบันชาวไร่อ้อยตาม (3) และ (4) ของข้อ 8 แห่งระเบียบคณะกรรมการอ้อยและน้ําตาลทราย ว่าด้วยการจดทะเบียนสถาบันชาวไร่อ้อย ฉบับที่ 1 พ.ศ. 2528 และที่แก้ไขเพิ่มเติม ออกไปอีก 2 ฤดูการผลิต โดยให้ใช้บังคับกับสหกรณ์ชาวไร่อ้อยที่มีสถานะเป็นสถาบันชาวไร่อ้อยอยู่เดิม จากเดิมที่กําหนด “ใช้บังคับตั้งแต่ฤดูการผลิตปี 2561/2562 เป็นต้นไป” เป็น “ให้ใช้บังคับตั้งแต่ฤดูการผลิตปี 2563/2564 เป็นต้นไป” ทั้งนี้ การตรวจสอบคุณสมบัติสถาบันชาวไร่อ้อยรายเดิมจะเริ่มดําเนินการในช่วงต้นเดือนมิถุนายน ซึ่งขณะนี้อยู่ในระหว่างการชะลอการตรวจคุณสมบัติ
4. คณะกรรมการอ้อยและน้ําตาลทราย ในการประชุมครั้งที่ 11/2562 เมื่อวันที่ 6 ธันวาคม 2562 ได้มีมติเห็นชอบร่างร่างระเบียบตามข้อ 3. ดังกล่าวตามที่ สอน. เสนอ
จึงได้เสนอร่างระเบียบคณะกรรมการอ้อยและน้ําตาลทราย ว่าด้วยการจดทะเบียนสถาบันชาวไร่อ้อย (ฉบับที่ ..) พ.ศ. .... มาเพื่อดําเนินการ
สาระสําคัญของร่างระเบียบ
แก้ไขปรับปรุงโดยขอยกเว้นการกําหนดคุณสมบัติของผู้มีสิทธิยื่นคําร้องขอจดทะเบียนเป็นสถาบันชาวไร่อ้อยตาม (3) และ (4) ของข้อ 8 แห่งระเบียบคณะกรรมการอ้อยและน้ําตาลทราย ว่าด้วยการจดทะเบียนสถาบันชาวไร่อ้อย ฉบับที่ 1 พ.ศ. 2528 และที่แก้ไขเพิ่มเติม ออกไปอีก 2 ฤดูการผลิต โดยให้ใช้บังคับกับสหกรณ์ชาวไร่อ้อยที่มีฐานะเป็นสถาบันชาวไร่อ้อยอยู่เดิมตั้งแต่ฤดูการผลิตปี 2563/2564 เป็นต้นไป
2. เรื่อง ร่างพระราชกฤษฎีกากําหนดจังหวัดให้การรถไฟฟ้าขนส่งมวลชนแห่งประเทศไทยดําเนินกิจการรถไฟฟ้า (ฉบับที่ ..) พ.ศ. .... เพื่อดําเนินกิจการรถไฟฟ้าในจังหวัดพิษณุโลก
คณะรัฐมนตรีมีมติอนุมัติหลักการร่างพระราชกฤษฎีกากําหนดจังหวัดให้การรถไฟฟ้าขนส่งมวลชนแห่งประเทศไทยดําเนินกิจการรถไฟฟ้า (ฉบับที่ ..) พ.ศ. .... ตามที่กระทรวงคมนาคมเสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้ และให้กระทรวงคมนาคมรับความเห็นของกระทรวงการคลัง กระทรวงทรัพยากรธรรมชาติและสิ่งแวดล้อม และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างพระราชกฤษฎีกา
กําหนดให้ รฟม. ดําเนินกิจการรถไฟฟ้าในจังหวัดพิษณุโลก
3. เรื่อง ร่างพระราชบัญญัติให้ใช้ประมวลกฎหมายยาเสพติด พ.ศ. .... ร่างประมวลกฎหมายยาเสพติด และร่างพระราชบัญญัติวิธีพิจารณาคดียาเสพติด (ฉบับที่ ..) พ.ศ. .... รวม 3 ฉบับ
คณะรัฐมนตรีมีมติเห็นชอบร่างพระราชบัญญัติให้ใช้ประมวลกฎหมายยาเสพติด พ.ศ. .... ร่างประมวลกฎหมายยาเสพติด และร่างพระราชบัญญัติวิธีพิจารณาคดียาเสพติด (ฉบับที่ ..) พ.ศ. .... รวม 3 ฉบับ ที่สํานักงานคณะกรรมการกฤษฎีกาตรวจพิจารณาแล้ว ตามที่กระทรวงยุติธรรมเสนอ และให้ส่งสํานักงานคณะกรรมการกฤษฎีกาตรวจพิจารณาอีกครั้งหนึ่ง ตามข้อสังเกตของคณะกรรมการปฏิรูปประเทศด้านกระบวนการยุติธรรม ที่สํานักงานสภาพัฒนาการเศรษฐกิจและสังคมแห่งชาติเสนอ แล้วส่งให้คณะกรรมการประสานงานสภาผู้แทนราษฎรพิจารณา ก่อนเสนอรัฐสภาต่อไป และให้แจ้งประธานรัฐสภาทราบด้วยว่าร่างพระราชบัญญัติ รวม 3 ฉบับนี้ เป็นร่างพระราชบัญญัติที่จะตราขึ้นเพื่อดําเนินการตามหมวด 16 การปฏิรูปประเทศ ของรัฐธรรมนูญแห่งราชอาณาจักรไทย
สาระสําคัญของร่างพระราชบัญญัติ
1. ร่างพระราชบัญญัติให้ใช้ประมวลกฎหมายยาเสพติด พ.ศ. .... มีสาระสําคัญดังนี้
เรื่อง
สาระสําคัญ
1. ประมวลกฎหมายยาเสพติด
- กําหนดให้ประมวลกฎหมายยาเสพติดท้ายพระราชบัญญัติฉบับนี้มีผลใช้บังคับเมื่อพ้นกําหนดหนึ่งร้อยแปดสิบวันนับแต่วันที่พระราชบัญญัตินี้มีผลใช้บังคับเป็นต้นไป
- เมื่อประมวลกฎหมายยาเสพติดมีผลใช้บังคับแล้ว ให้ยกเลิกบทบัญญัติของกฎหมายเกี่ยวกับยาเสพติดและกฎหมายที่แก้ไขเพิ่มเติม จํานวน 21 ฉบับ
2. ตําแหน่งที่มีเหตุพิเศษ
- กําหนดให้ข้าราชการของสํานักงานคณะกรรมการป้องกันและปราบปรามยาเสพติด (สํานักงาน ป.ป.ส.) ที่ผ่านการฝึกอบรมเป็นตําแหน่งที่มีเหตุพิเศษตามกฎหมายว่าด้วยระเบียบข้าราชการพลเรือน และกําหนดให้ได้รับเงินเพิ่มสําหรับตําแหน่งที่มีเหตุพิเศษ
2. ร่างประมวลกฎหมายยาเสพติดมีสาระสําคัญ ดังนี้
เรื่อง
สาระสําคัญ
1. การป้องกัน ปราบปราม และแก้ไขปัญหายาเสพติด
- กําหนดให้คณะรัฐมนตรีจัดให้มีนโยบายและแผนระดับชาติว่าด้วยการป้องกัน ปราบปราม และแก้ไขปัญหายาเสพติด ซึ่งหน่วยงานของรัฐที่เกี่ยวข้องต้องดําเนินการให้สอดคล้องกับนโยบายและแผนระดับชาติดังกล่าว
- กําหนดให้มีคณะกรรมการป้องกันและปราบปรามยาเสพติด (คณะกรรมการ ป.ป.ส.) มีหน้าที่และอํานาจในการเสนอนโยบายและแผนระดับชาติว่าด้วยการป้องกัน ปราบปราม และแก้ไขปัญหายาเสพติด ติดตาม ดูแล และสนับสนุนให้มีการดําเนินการที่สอดคล้องกับนโยบายและแผนระดับชาติดังกล่าว
- กําหนดหน้าที่และอํานาจของ สํานักงาน ป.ป.ส. ให้เป็นหน่วยงานกลางในการป้องกัน ปราบปราม และแก้ไขปัญหายาเสพติด
2. การควบคุมยาเสพติด
- กําหนดให้มีคณะกรรมการควบคุมยาเสพติด มีหน้าที่และอํานาจกําหนดมาตรการในการควบคุมยาเสพติดให้โทษ วัตถุออกฤทธิ์ และสารระเหย
- แบ่งประเภทของยาเสพติดให้โทษออกเป็น 5 ประเภท และแบ่งประเภทของวัตถุออกฤทธิ์ออกเป็น 4 ประเภท
- กําหนดการอนุญาตเกี่ยวกับยาเสพติดให้โทษและวัตถุออกฤทธิ์ ซึ่งหลักเกณฑ์เกี่ยวกับการขออนุญาต การอนุญาต และการดําเนินการในเรื่องต่าง ๆ ให้เป็นไปตามที่กําหนดในกฎกระทรวงหรือประกาศ
- กําหนดมาตรการควบคุมพิเศษในการป้องกัน ปราบปราม แก้ไขปัญหา และควบคุมยาเสพติด โดยกําหนดให้คณะกรรมการ ป.ป.ส. อาจกําหนดพื้นที่ในการทดลองเพาะปลูกพืชที่เป็นหรือให้ผลผลิตเป็นยาเสพติดให้โทษหรืออาจใช้ผลิตเป็นยาเสพติดให้โทษ หรือผลิตและทดสอบเกี่ยวกับยาเสพติด
3. การตรวจสอบทรัพย์สิน
- กําหนดให้มีคณะกรรมการตรวจสอบทรัพย์สิน มีหน้าที่และอํานาจในการดําเนินการเกี่ยวกับการตรวจสอบทรัพย์สินที่เกี่ยวเนื่องกับการกระทําความผิดเกี่ยวกับยาเสพติด
4. กองทุน
- กําหนดให้มีกองทุนป้องกัน ปราบปราม และแก้ไขปัญหายาเสพติด มีวัตถุประสงค์เพื่อประโยชน์ในการป้องกัน ปราบปราม และแก้ไขปัญหายาเสพติด โดยการบริหารและการดําเนินการของกองทุนให้เป็นไปตามระเบียบที่คณะกรรมการ ป.ป.ส. กําหนด
5. การบําบัดรักษาและการฟื้นฟูสภาพสังคมแก่ผู้ติด
ยาเสพติด
- กําหนดให้มีคณะกรรมการบําบัดรักษาและฟื้นฟูผู้ติดยาเสพติด มีหน้าที่และอํานาจในการกําหนดนโยบายและมาตรการเกี่ยวกับการบําบัดรักษาและฟื้นฟูผู้ติดยาเสพติด รวมถึงวางแนวทางให้หน่วยงานที่เกี่ยวข้องให้ความช่วยเหลือด้านสวัสดิการสังคม การสังคมสงเคราะห์ที่จําเป็นและเหมาะสม และช่วยเหลือสนับสนุนให้ผู้ติดยาเสพติด หรือผู้ผ่านการบําบัดรักษาให้สามารถดํารงชีวิตอยู่ในสังคมได้
- กําหนดให้ผู้กระทําความผิดฐานเสพยาเสพติด หรือมีไว้ในครอบครองซึ่งยาเสพติดให้โทษหรือวัตถุออกฤทธิ์เพื่อเสพ ซึ่งเข้ารับการบําบัดรักษาแล้ว พ้นจากความผิดฐานดังกล่าว โดยผู้กระทําความผิดสามารถสมัครใจเข้ารับการบําบัด รักษาได้
- กําหนดให้มีศูนย์ฟื้นฟูสภาพทางสังคม มีหน้าที่และอํานาจในการติดตาม ดูแล ให้คําปรึกษา แนะนํา ให้ความช่วยเหลือ และสงเคราะห์แก่ผู้เข้ารับการบําบัดรักษา เพื่อให้ผู้เข้ารับการบําบัดรักษาได้รับการฟื้นฟูสภาพทางสังคม
6. ความผิดและบทกําหนดโทษ
- กําหนดความผิดเกี่ยวกับยาเสพติดให้โทษและวัตถุออกฤทธิ์ และความผิดเกี่ยวกับการบําบัดรักษาผู้ติดยาเสพติด รวมถึงโทษสําหรับความผิดดังกล่าว
3. ร่างพระราชบัญญัติวิธีพิจารณาคดียาเสพติด (ฉบับที่ ..) พ.ศ. .... มีสาระสําคัญ ดังนี้
เรื่อง
สาระสําคัญ
1. ผู้รักษาการ
- เพิ่มรัฐมนตรีว่าการกระทรวงสาธารณสุขเป็นผู้รักษาการตามกฎหมายว่าด้วยวิธีพิจารณาคดียาเสพติด
2. เพิ่มหน้าที่และอํานาจของกรรมการ ป.ป.ส. เลขาธิการคณะกรรมการป้องกันและปราบปรามยาเสพติด รองเลขาธิการคณะกรรมการป้องกันและปราบปรามยาเสพติด และเจ้าพนักงาน ป.ป.ส.
- เข้าไปในเคหสถานหรือสถานที่ใด ๆ เพื่อตรวจค้นเมื่อมีเหตุอันควรสงสัยตามสมควรว่ามียาเสพติด มีบุคคลผู้กระทําความผิดเกี่ยวกับยาเสพติด หรือทรัพย์สินที่เกี่ยวข้องกับการกระทําความผิดเกี่ยวกับยาเสพติด ซึ่งถ้าหากปล่อยให้เนิ่นช้าไป บุคคลนั้นจะหลบหนีไป หรือทรัพย์สินนั้นจะถูกโยกย้าย ทําลาย หรือสูญหาย
- ค้นบุคคลหรือยานพาหนะใด ๆ ที่มีเหตุอันควรสงสัยว่ามียาเสพติดซุกซ่อนอยู่
- ค้นหรือจับกุมบุคคลใด ๆ ที่กระทําความผิดเกี่ยวกับยาเสพติด
- ยึดหรืออายัดยาเสพติด หรือทรัพย์สินที่เกี่ยวข้องกับการกระทําความผิดเกี่ยวกับยาเสพติด
- สอบสวนผู้ต้องหาในคดีความผิดเกี่ยวกับยาเสพติด
- ตรวจหรือทดสอบหรือสั่งให้รับการตรวจหรือทดสอบว่าบุคคลหรือกลุ่มบุคคลนั้นมีสารเสพติดอยู่ในร่างกาย
- ควบคุมตัวผู้ถูกจับกรณีกระทําความผิดร้ายแรงเกี่ยวกับยาเสพติด
3. อุทธณณ์ และฎีกา
- กําหนดให้จําเลยต้องมาแสดงตนต่อเจ้าพนักงานศาลในขณะยื่นอุทธรณ์ ยื่นคําขออนุญาตฎีกา และยื่นฎีกา
4. การบังคับโทษปรับ
- ยกเลิกบทบัญญัติว่าด้วยการบังคับทางปกครอง (นําไปกําหนดไว้ในประมวลกฎหมายยาเสพติด)
4. เรื่อง ร่างพระราชบัญญัติโอนหน้าที่และอํานาจ และกิจการบริหารบางส่วน ของกรมทรัพยากรน้ํา กระทรวงทรัพยากรธรรมชาติและสิ่งแวดล้อม ไปเป็นของสํานักงานทรัพยากรน้ําแห่งชาติ สํานักนายกรัฐมนตรี พ.ศ. ....
คณะรัฐมนตรีมีมติอนุมัติดังนี้
1. อนุมัติหลักการร่างพระราชบัญญัติโอนหน้าที่และอํานาจ และกิจการบริหารบางส่วน ของกรมทรัพยากรน้ํา กระทรวงทรัพยากรธรรมชาติและสิ่งแวดล้อม ไปเป็นของสํานักงานทรัพยากรน้ําแห่งชาติ สํานักนายกรัฐมนตรี พ.ศ. .... ตามที่สํานักงานทรัพยากรน้ําแห่งชาติเสนอ และให้ส่งสํานักงานคณะกรรมการกฤษฎีกาตรวจพิจารณา แล้วส่งให้คณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรต่อไป
2. ให้กระทรวงทรัพยากรธรมชาติและสิ่งแวดล้อม (กรมทรัพยากรน้ํา) รับความเห็นของสํานักงานสภาพัฒนาการเศรษฐกิจและสังคมแห่งชาติ และให้สํานักงานทรัพยากรน้ําแห่งชาติ สํานักนายกรัฐมนตรี รับความ เห็นของสํานักงาน ก.พ. และสํานักงาน ก.พ.ร. ไปพิจารณาดําเนินการต่อไปด้วย
สาระสําคัญของร่างพระราชบัญญัติ
1. กําหนดให้โอนบรรดาหน้าที่และอํานาจที่เกี่ยวกับราชการ การปฏิบัติตามกฎหมาย กฎ ระเบียบ ข้อบังคับ ประกาศ คําสั่ง และมติคณะรัฐมนตรี ในภารกิจด้านการประสานความร่วมมือกับต่างประเทศ ภารกิจการส่งเสริมและประสานมวลชน และภารกิจการประสานและบริหารจัดการลุ่มน้ําจากกรมทรัพยากรน้ํา และบรรดาหน้าที่และอํานาจของข้าราชการ และอัตรากําลังบางส่วนของกรมทรัพยากรน้ํา ดังต่อไปนี้ ไปเป็นหน้าที่และอํานาจของ สทนช. หรือของข้าราชการ และอัตรากําลังของ สทนช. แล้วแต่กรณี
1.1 สํานักประสานความร่วมมือระหว่างประเทศ เฉพาะงานที่เกี่ยวกับงานฝ่ายเลขานุการของคณะกรรมการโครงการพัฒนาลุ่มแม่น้ําโขงและคณะกรรมการระหว่างประเทศของฝ่ายไทย และบางส่วนของงานติดต่อประสานงาน กําหนดท่าที เข้าร่วมเจรจาเตรียมการต่าง ๆ เกี่ยวกับโครงการความร่วมมือ โครงการเงินกู้ และโครงการความช่วยเหลือจากต่างประเทศ ในภาพรวมของประเทศ
1.2 สํานักส่งเสริมและประสานมวลชน เฉพาะงานเกี่ยวกับงานส่งเสริมและสนับสนุน การบริหารจัดการทรัพยากรน้ําโดยใช้กลไกคณะกรรมการลุ่มน้ํา และงานจัดทําแผนปฏิบัติการของลุ่มน้ํา และบางส่วนของงานพัฒนาและให้ความรู้เพิ่มทักษะแก่บุคลากรด้านทรัพยากรน้ํา และด้านอื่น ๆ รวมทั้งรณรงค์ทําความเข้าใจให้แก่กรรมการลุ่มน้ํา บุคลากรของหน่วยงานของรัฐ องค์กรผู้ใช้น้ํา และประชาชนทั่วไป ทั้งในภาพรวมของประเทศและระดับลุ่มน้ํา
1.3 สํานักงานทรัพยากรน้ําภาค 1 – 10 เฉพาะงานเกี่ยวกับงานฝ่ายเลขานุการของคณะกรรมการและคณะอนุกรรมการเกี่ยวกับทรัพยากรน้ําในเขตพื้นที่รับผิดชอบ และงานจัดทําแผนปฏิบัติการบริหารจัดการของลุ่มน้ํา และบางส่วนของงานส่งเสริมสนับสนุนการจัดตั้งองค์กรบริหารจัดการทรัพยากรน้ําในระดับลุ่มน้ําและท้องถิ่น โดยการมีส่วนร่วมของผู้มีส่วนได้เสีย งานพัฒนา เสริมสร้างขีดความสามารถ และเผยแพร่ประชาสัมพันธ์เกี่ยวกับการจัดการทรัพยากรน้ําแก่ผู้มีส่วนได้เสีย งานพัฒนาระบบฐานข้อมูล และศูนย์เครือข่ายข้อมูลและสารสนเทศเกี่ยวกับการบริหารจัดการทรัพยากรน้ํา ในระดับลุ่มน้ํา และงานส่งเสริม สนับสนุน และให้คําปรึกษาด้านเทคนิค มาตรฐานและกฎเกณฑ์เกี่ยวกับการบริหารจัดการทรัพยากรน้ําแก่หน่วยงานของรัฐ และองค์กรปกครองส่วนท้องถิ่น
2. กําหนดให้โอนบรรดากิจการ ทรัพย์สิน งบประมาณ สิทธิ หนี้ ภาระผูกพัน และให้โอนข้าราชการ และอัตรากําลังบางส่วนของกรมทรัพยากรน้ําตามข้อ 1. รวมทั้งสิ้น 178 อัตรา ดังต่อไปนี้ ไปเป็นของสํานักงานทรัพยากรน้ําแห่งชาติ
2.1 สํานักประสานความร่วมมือระหว่างประเทศ เฉพาะส่วนงานคณะกรรมการลุ่มแม่น้ําโขงทุกอัตรา และบางส่วนของส่วนงานวิเทศสัมพันธ์และความร่วมมือระหว่างประเทศ และฝ่ายบริหารงานทั่วไป
2.2 สํานักส่งเสริมและประสานมวลชน เฉพาะส่วนส่งเสริมการจัดการลุ่มน้ําทุกอัตรา และบางส่วนของส่วนส่งเสริมและประสานมวลชน เฉพาะส่วนส่งเสริมและพัฒนา
2.3 สํานักงานทรัพยากรน้ําภาค 1 – 10 เฉพาะบางส่วนของส่วนประสานและบริหารจัดการลุ่มน้ํา ส่วนวิชาการ และส่วนอํานวยการ
5. เรื่อง ร่างพระราชกฤษฎีกาจัดตั้งสถาบันวิจัยดาราศาสตร์แห่งชาติ (องค์การมหาชน) (ฉบับที่ ..) พ.ศ. ....
คณะรัฐมนตรีมีมติเห็นชอบร่างพระราชกฤษฎีกาจัดตั้งสถาบันวิจัยดาราศาสตร์แห่งชาติ (องค์การมหาชน) (ฉบับที่ ..) พ.ศ. .... ที่สํานักงานคณะกรรมการกฤษฎีกาตรวจพิจารณาแล้ว ตามที่สํานักงาน ก.พ.ร. เสนอ และให้ดําเนินการต่อไปได้
สาระสําคัญของร่างพระราชกฤษฎีกา
1. กําหนดบทนิยามคําว่า “คณะกรรมการ” หมายความว่า คณะกรรมการสถาบันวิจัยดาราศาสตร์แห่งชาติ และ “กรรมการ” หมายความว่า กรรมการสถาบันวิจัยดาราศาสตร์แห่งชาติ
2. กําหนดให้มีคณะกรรมการคณะหนึ่ง เรียกว่า “คณะกรรมการสถาบันวิจัยดาราศาสตร์แห่งชาติ” ประกอบด้วยประธานกรรมการ ซึ่งคณะรัฐมนตรีแต่งตั้ง กรรมการโดยตําแหน่ง ได้แก่ ปลัดกระทรวงการอุดมศึกษา วิทยาศาสตร์ วิจัยและนวัตกรรม และอธิการบดีมหาวิทยาลัยเชียงใหม่ กรรมการผู้ทรงคุณวุฒิ จํานวนไม่เกิน 7 คน ซึ่งคณะรัฐมนตรีแต่งตั้ง และให้ผู้อํานวยการเป็นกรรมการและเลขานุการโดยตําแหน่ง และให้ผู้อํานวยการแต่งตั้งเจ้าหน้าที่เป็นผู้ช่วยเลขานุการได้ตามความจําเป็น
3. กําหนดให้คณะกรรมการมีอํานาจหน้าที่ควบคุมดูแลโดยทั่วไปซึ่งกิจการและการดําเนินการของสถาบัน เพื่อให้เป็นไปตามวัตถุประสงค์ที่กําหนดไว้ อํานาจหน้าที่เช่นว่านี้ ให้รวมถึงการกําหนดนโยบายการบริหารงานและให้ความเห็นชอบแผนการดําเนินงานของสถาบัน อนุมัติงบประมาณประจําปี งบการเงิน และแผนการลงทุนของสถาบัน และออกระเบียบข้อบังคับ ข้อกําหนด หรือประกาศเกี่ยวกับสถาบัน
4. กําหนดให้การควบคุมดูแลการดําเนินงานของสถาบันให้คณะกรรมการพิจารณากําหนดแนวทางการปฏิบัติงานของสถาบันให้เป็นไปตามหลักเกณฑ์และวิธีการบริหารกิจการบ้านเมืองที่ดี ซึ่งต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจ ความมีประสิทธิภาพ ความคุ้มค่าในเชิงภารกิจ ความซื่อสัตย์สุจริต การลดขั้นตอนการปฏิบัติงาน การกระจายอํานาจการตัดสินใจ การอํานวยความสะดวก และการตอบสนองความต้องการของประชาชน
5. กําหนดให้การแต่งตั้งผู้อํานวยการต้องดําเนินการให้แล้วเสร็จภายใน 90 วัน นับแต่วันที่มีเหตุต้องแต่งตั้งผู้อํานวยการ และหากมีเหตุผลจําเป็นให้คณะกรรมการขยายระยะเวลาได้อีกไม่เกิน 60 วัน หากดําเนินการไม่แล้วเสร็จภายในระยะเวลาดังกล่าว ให้คณะกรรมการรายงานผลให้คณะกรรมการพัฒนาและส่งเสริมองค์การมหาชนเพื่อรายงานคณะรัฐมนตรีเพื่อพิจารณา โดยผู้อํานวยการต้องมีความรู้ ความสามารถ และประสบการณ์เหมาะสมกับกิจการของสถาบัน ตามที่กําหนดไว้ในวัตถุประสงค์และอํานาจหน้าที่ของสถาบัน สามารถทํางานให้แก่สถาบันได้เต็มเวลา รวมทั้งต้องมีคุณสมบัติและไม่มีลักษณะต้องห้ามตามกฎหมายว่าด้วยองค์การมหาชน
6. กําหนดให้รัฐมนตรีมีอํานาจหน้าที่กํากับดูแลการดําเนินกิจการของสถาบันให้เป็นไปตามกฎหมายและให้สอดคล้องกับวัตถุประสงค์ของการจัดตั้งสถาบันยุทธศาสตร์ชาติ นโยบายของรัฐบาล มติของคณะรัฐมนตรี และแผนต่าง ๆ ที่เกี่ยวข้องกับสถาบัน เพื่อการนี้ ให้รัฐมนตรีมีอํานาจสั่งให้สถาบันชี้แจง แสดงความคิดเห็นทํารายงาน หรือยับยั้งการกระทําของสถาบันที่ขัดต่อกฎหมาย วัตถุประสงค์ของการจัดตั้งสถาบัน ยุทธศาสตร์ชาติ นโยบายของรัฐบาล มติของคณะรัฐมนตรี หรือแผนต่าง ๆ ที่เกี่ยวข้องกับสถาบัน ตลอดจนสั่งสอบสวนข้อเท็จจริงเกี่ยวกับการดําเนินการของสถาบันได้
7. บรรดาระเบียบ ข้อบังคับ ข้อกําหนด ประกาศ หรือคําสั่งที่ออกตามพระราชกฤษฎีกาจัดตั้งสถาบันวิจัยดาราศาสตร์แห่งชาติ (องค์การมหาชน) พ.ศ. 2551 และใช้บังคับอยู่ในวันก่อนวันที่พระราชกฤษฎีกานี้ใช้บังคับ ให้ใช้บังคับได้ต่อไปเท่าที่ไม่ขัดหรือแย้งต่อพระราชกฤษฎีกาฉบับนี้ จนกว่าจะมีระเบียบ ข้อบังคับ ข้อกําหนด ประกาศ หรือคําสั่งที่ออกตามพระราชกฤษฎีกาฉบับนี้ใช้บังคับ ทั้งนี้ ต้องไม่เกิน 1 ปีนับแต่วันที่พระราชกฤษฎีกานี้ใช้บังคับ
6. เรื่อง ร่างกฎกระทรวงกําหนดให้ผลิตภัณฑ์อุตสาหกรรม กระจกฉนวน ต้องเป็นไปตามมาตรฐาน พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดให้ผลิตภัณฑ์อุตสาหกรรม กระจกฉนวน ต้องเป็นไปตามมาตรฐาน พ.ศ. .... ตามที่กระทรวงอุตสาหกรรม (อก.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
อก. เสนอว่า
1. โดยที่พระราชบัญญัติมาตรฐานผลิตภัณฑ์อุตสาหกรรม (ฉบับที่ 8) พ.ศ. 2562 มีผลใช้บังคับแล้วเมื่อวันที่ 15 กรกฎาคม 2562 และได้มีการแก้ไขเพิ่มเติมมาตรา 17 บัญญัติให้เพื่อความปลอดภัย หรือเพื่อป้องกันความเสียหายอันอาจจะเกิดแก่ประชาชนหรือกิจการอุตสาหกรรม หรือเศรษฐกิจของประเทศ คณะกรรมการมาตรฐานผลิตภัณฑ์อุตสาหกรรมอาจเสนอรัฐมนตรีว่าการกระทรวงอุตสาหกรรมเพื่อออกกฎกระทรวงกําหนดให้ผลิตภัณฑ์อุตสาหกรรมชนิดใดต้องเป็นไปตามมาตรฐานทั้งหมดหรือบางส่วนของมาตรฐานก็ได้ ซึ่งบทบัญญัติดังกล่าวได้เปลี่ยนแปลงรูปแบบของกฎหมายในการกําหนดมาตรฐานผลิตภัณฑ์อุตสาหกรรม จากการตราเป็น “พระราชกฤษฎีกา” เป็นการออก “กฎกระทรวง”
2. อก. ได้จัดทําประกาศกระทรวงอุตสาหกรรม ฉบับที่ 5521 (พ.ศ. 2562) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง แก้ไขประกาศกระทรวงอุตสาหกรรม ฉบับที่ 5068 (พ.ศ. 2561) ลงวันที่ 24 กันยายน พ.ศ. 2561 เรื่อง ยกเลิกและกําหนดมาตรฐานผลิตภัณฑ์อุตสาหกรรม กระจกฉนวน โดยปรับปรุงถ้อยคํา “ทั้งนี้ ให้มีผลตั้งแต่พระราชกฤษฎีกา ... ใช้บังคับ” เป็น “ทั้งนี้ ให้มีผลเมื่อพ้นกําหนด 180 วัน นับตั้งแต่วันที่ประกาศในราชกิจจานุเบกษาเป็นต้นไป”
3. อก. ได้พิจารณาความเหมาะสมของการเสนอร่างกฎกระทรวงในเรื่องนี้ และเห็นด้วยกับข้อสังเกตของสํานักงานคณะกรรมการกฤษฎีกา โดยการออกเป็นกฎกระทรวง แทนการตราเป็นพระราชกฤษฎีกากําหนดให้ผลิตภัณฑ์อุตสาหกรรม กระจกฉนวน ต้องเป็นไปตามมาตรฐาน พ.ศ. ....
จึงได้เสนอร่างกฎกระทรวงกําหนดให้ผลิตภัณฑ์อุตสาหกรรม กระจกฉนวน ต้องเป็นไปตามมาตรฐาน พ.ศ. .... มาเพื่อดําเนินการ
สาระสําคัญของร่างกฎกระทรวง
กําหนดให้ผลิตภัณฑ์อุตสาหกรรม กระจกฉนวน ต้องเป็นไปตามมาตรฐาน เลขที่ มอก. 1231 – 2560
7. เรื่อง ร่างกฎกระทรวงกําหนดให้ผลิตภัณฑ์อุตสาหกรรมต้องเป็นไปตามมาตรฐาน พ.ศ. .... รวม 2 ฉบับ
คณะรัฐมนตรีมีมติอนุมัติหลักการร่างกฎกระทรวงกําหนดให้ผลิตภัณฑ์อุตสาหกรรมต้องเป็นไปตามมาตรฐาน พ.ศ. .... รวม 2 ฉบับ ตามที่กระทรวงอุตสาหกรรมเสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
สาระสําคัญของร่างกฎกระทรวง
1. ร่างกฎกระทรวงกําหนดให้ผลิตภัณฑ์อุตสาหกรรมท่อพีวีซีแข็งสําหรับใช้เป็นท่อน้ําดื่ม ต้องเป็นไปตามมาตรฐาน พ.ศ. .... กําหนดให้ผลิตภัณฑ์อุตสาหกรรมท่อพีวีซีแข็งสําหรับใช้เป็นท่อน้ําดื่ม ต้องเป็นไปตามมาตรฐานเลขที่ มอก. 17 – 2561 ตามประกาศกระทรวงอุตสาหกรรม ฉบับที่ 5506 (พ.ศ. 2562) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกและกําหนดมาตรฐานผลิตภัณฑ์อุตสาหกรรมท่อพีวีซีแข็งสําหรับใช้เป็นท่อน้ําดื่ม ลงวันที่ 30 กันยายน 2562
2. ร่างกฎกระทรวงกําหนดให้ผลิตภัณฑ์อุตสาหกรรมเคเบิลเส้นใยนําแสงโทรคมนาคมภายนอกอาคารติดตั้งในท่อร้อยสายและฝังดินโดยตรง ต้องเป็นไปตามมาตรฐาน พ.ศ. .... กําหนดให้ผลิตภัณฑ์อุตสาหกรรมเคเบิลเส้นใยนําแสง เล่ม 3 (10) : เคเบิลภายนอกอาคาร – ข้อกําหนดคุณลักษณะเป็นรายกลุ่ม สําหรับเคเบิลเส้นใยนําแสงโทรคมนาคมชนิดติดตั้งในท่อร้อยสายฝังดินโดยตรงและแขวนในอากาศโดยใช้ลวดพัน ต้องเป็นไปตามมาตฐานเลขที่ มอก. 2165 – 2561 ตามประกาศกระทรวงอุตสาหกรรม ฉบับที่ 5201 (พ.ศ. 2562) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง ยกเลิกมาตรฐานผลิตภัณฑ์อุตสาหกรรมเคเบิลเส้นใยนําแสง เล่ม 3 – 10 : เคเบิลภายนอกอาคาร – ข้อกําหนดคุณลักษณะเป็นรายกลุ่ม สําหรับเคเบิลเส้นใยนําแสงโทรคมนาคม ติดตั้งในท่อร้อยสายฝังดินโดยตรง และกําหนดมาตรฐานผลิตภัณฑ์อุตสาหกรรมเคเบิลเส้นใยนําแสง เล่ม 3 (10) : เคเบิลภายนอกอาคาร – ข้อกําหนดคุณลักษณะเป็นรายกลุ่มสําหรับเคเบิลเส้นใยนําแสงโทรคมนาคมชนิดติดตั้งในท่อร้อยสายฝังดินโดยตรงและแขวนในอากาศโดยใช้ลวดพัน ประกาศ ณ วันที่ 14 มีนาคม พ.ศ. 2562 และประกาศกระทรวงอุตสาหกรรม ฉบับที่ 5502 (พ.ศ. 2562) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง แก้ไขประกาศกระทรวงอุตสาหกรรม ฉบับที่ 5201 (พ.ศ. 2561) ลงวันที่ 14 มีนาคม พ.ศ. 2562 เรื่อง ยกเลิกมาตรฐานผลิตภัณฑ์อุตสาหกรรมเคเบิลเส้นใยนําแสง เล่ม 3 – 10 : เคเบิลภายนอกอาคาร – ข้อกําหนดคุณลักษณะเป็นรายกลุ่ม สําหรับเคเบิลเส้นใยนําแสงโทรคมนาคม ติดตั้งในท่อร้อยสายฝังดินโดยตรง และกําหนดมาตรฐานผลิตภัณฑ์อุตสาหกรรม เคเบิลเส้นใยนําแสง เล่ม 3 (10) : เคเบิลภายนอกอาคาร – ข้อกําหนดคุณลักษณะเป็นรายกลุ่ม สําหรับเคเบิลเส้นใยนําแสงโทรคมนาคมชนิดติดตั้งในท่อ ร้อยสายฝังดินโดยตรงและแขวนในอากาศโดยใช้ลวดพัน ประกาศ ณ วันที่ 30 กันยายน พ.ศ. 2562
8. เรื่อง ร่างพระราชกฤษฎีกากําหนดหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 (ฉบับที่ ..) พ.ศ. .... (สํานักงานคณะกรรมการการแข่งขันทางการค้า)
คณะรัฐมนตรีมีมติอนุมัติหลักการร่างพระราชกฤษฎีกากําหนดหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 (ฉบับที่ ..) พ.ศ. .... ตามที่สํานักงานคณะกรรมการการแข่งขันทางการค้า (สขค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
สขค. เสนอว่า
1. สขค. เป็นหน่วยงานของรัฐมีฐานะเป็นนิติบุคคลที่ไม่เป็นส่วนราชการและไม่เป็นรัฐวิสาหกิจมีอํานาจหน้าที่ตามพระราชบัญญัติการแข่งขันทางการค้า พ.ศ. 2560
2. โดยที่พระราชบัญญัติความรับผิดทางละเมิดของเจ้าหน้าที่ พ.ศ. 2539 บัญญัติให้หน่วยงานของรัฐ หมายความว่า กระทรวง ทบวง กรม หรือส่วนราชการที่เรียกชื่ออย่างอื่น และมีฐานะเป็นกรม ราชการส่วนภูมิภาค ราชการส่วนท้องถิ่น หรือรัฐวิสาหกิจที่ตั้งขึ้น โดยพระราชบัญญัติหรือพระราชกฤษฎีกา และให้หมายความรวมถึงหน่วยงานอื่นของรัฐที่พระราชกฤษฎีกากําหนดให้เป็นหน่วยงานของรัฐตามพระราชบัญญัตินี้ด้วย
3. ดังนั้น เพื่อให้เจ้าหน้าที่ของ สขค. ซึ่งปฏิบัติหน้าที่โดยสุจริตได้รับความคุ้มครองตามพระราชบัญญัติความรับผิดทางละเมิดของเจ้าหน้าที่ พ.ศ. 2539 จึงจําเป็นต้องตราเป็นพระราชกฤษฎีกากําหนดให้ สขค. เป็นหน่วยงานของรัฐ
จึงได้เสนอร่างพระราชกฤษฎีกากําหนดหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 (ฉบับที่ ..) พ.ศ. .... มาเพื่อดําเนินการ
สาระสําคัญของร่างพระราชกฤษฎีกา
กําหนดให้ สขค. เป็นหน่วยงานของรัฐตามพระราชบัญญัติความรับผิดทางละเมิดของเจ้าหน้าที่ พ.ศ. 2539 เพื่อให้เจ้าหน้าที่ของ สขค. ซึ่งปฏิบัติหน้าที่โดยสุจริต ได้รับความคุ้มครองตามพระราชบัญญัติดังกล่าว
9. เรื่อง ขอทบทวนวันใช้บังคับกฎหมายตามร่างประกาศกระทรวงพาณิชย์ เรื่อง กําหนดให้น้ํามันปาล์มและแฟรกชันของน้ํามันปาล์ม และน้ํามันเนื้อในเมล็ดปาล์มเป็นสินค้าที่ต้องปฏิบัติตามมาตรการจัดระเบียบในการนําเข้าและนําผ่าน พ.ศ. ....
คณะรัฐมนตรีมีมติเห็นชอบตามที่กระทรวงพาณิชย์เสนอทบทวนวันใช้บังคับกฎหมายตามร่างประกาศกระทรวงพาณิชย์ เรื่อง กําหนดให้น้ํามันปาล์มและแฟรกชันของน้ํามันปาล์ม และน้ํามันเนื้อในเมล็ดปาล์มเป็นสินค้าที่ต้องปฏิบัติตามมาตรการจัดระเบียบในการนําเข้าและนําผ่าน พ.ศ. .... ตามร่างข้อ 2 จาก “...เมื่อพ้นกําหนดสามสิบวันนับแต่วันประกาศในราชกิจจานุเบกษาเป็นต้นไป” เป็น “...เมื่อพ้นกําหนดเจ็ดวันนับแต่วันประกาศในราชกิจจานุเบกษาเป็นต้นไป”
ทั้งนี้ กระทรวงพาณิชย์เสนอขอทบทวนวันใช้บังคับกฎหมายตามร่างประกาศกระทรวงพาณิชย์ เรื่อง กําหนดให้น้ํามันปาล์มและแฟรกชันของน้ํามันปาล์ม และน้ํามันเนื้อในเมล็ดปาล์มเป็นสินค้าที่ต้องปฏิบัติตามมาตรการจัดระเบียบในการนําเข้าและนําผ่าน พ.ศ. .... ตามร่างข้อ 2 จาก “...เมื่อพ้นกําหนดสามสิบวันนับแต่วันประกาศในราชกิจจานุเบกษาเป็นต้นไป” เป็น “...เมื่อพ้นกําหนดเจ็ดวันนับแต่วันประกาศในราชกิจจานุเบกษาเป็นต้นไป” เพื่อป้องกันและแก้ไขปัญหาการทะลักของน้ํามันปาล์มเข้ามาในประเทศจากการลักลอบนําเข้าและนําผ่านน้ํามันปาล์มฯ โดยเร่งด่วน เนื่องจากสถานการณ์ขณะนี้ราคาผลผลิตจากปาล์มน้ํามันภายในประเทศมีการปรับตัวสูงขึ้น เพื่อไม่ให้ส่งผลกระทบต่อเกษตรกรและอุตสาหกรรมน้ํามันปาล์มภายในประเทศ
เศรษฐกิจ - สังคม
10. เรื่อง โครงการก่อสร้างสายเคเบิลใต้น้ําไปยังเกาะเต่า จังหวัดสุราษฎร์ธานี
คณะรัฐมนตรีมีมติอนุมัติและเห็นชอบตามที่กระทรวงมหาดไทย (มท.) เสนอ ดังนี้
1. อนุมัติหลักการให้การไฟฟ้าส่วนภูมิภาค (กฟภ.) ดําเนินโครงการก่อสร้างสายเคเบิลใต้น้ําไปยังเกาะเต่า จังหวัดสุราษฎร์ธานี ในวงเงินลงทุนรวมทั้งสิ้น 1,776 ล้านบาท โดยใช้เงินกู้ในประเทศ จํานวน 1,332 ล้านบาท และเงินรายได้ กฟภ. จํานวน 444 ล้านบาท
2. เห็นชอบให้ กฟภ. กู้เงินในประเทศ ภายในกรอบวงเงิน 1,332 ล้านบาท เพื่อเป็นเงินลงทุนของโครงการดังกล่าว โดย กฟภ. ทยอยดําเนินการกู้เงินตามความจําเป็นจนกว่างานจะแล้วเสร็จ
3. ให้ผ่อนผันการดําเนินการตามมติคณะรัฐมนตรีเมื่อวันที่ 3 มีนาคม 2535 เรื่อง แผนแม่บทการจัดการปะการังของประเทศ ในการดําเนินโครงการก่อสร้างสายเคเบิลใต้น้ําไปยังเกาะเต่า จังหวัดสุราษฎร์ธานี โดยให้ กฟภ. ดําเนินการตามมาตรการป้องกันและแก้ไขผลกระทบสิ่งแวดล้อม และมาตรการติดตามตรวจสอบคุณภาพสิ่งแวดล้อมอย่างเคร่งครัด
สาระสําคัญของเรื่อง
มท. รายงานว่า
1. คณะกรรมการ กฟภ. ในการประชุม ครั้งที่ 11/2556 เมื่อวันที่ 20 พฤศจิกายน 2556 ให้ความเห็นชอบโครงการก่อสร้างสายเคเบิลใต้น้ําไปยังเกาะเต่า จังหวัดสุราษฎร์ธานี วงเงินลงทุน 1,776 ล้านบาท โดยใช้เงินกู้ภายในประเทศจํานวน 1,332 ล้านบาท และเงินรายได้ กฟภ. จํานวน 444 ล้านบาท และเห็นชอบให้ กฟภ. กู้เงินในประเทศภายในกรอบวงเงิน 1,332 ล้านบาท เพื่อเป็นเงินลงทุนของโครงการ โดย กฟภ. จะทยอยดําเนินการ กู้เงินตามความจําเป็นจนกว่างานจะแล้วเสร็จ
2. กฟภ. ได้จัดทํารายงานการศึกษาความเหมาะสมโครงการก่อสร้างสายเคเบิลใต้น้ําไปยังเกาะเต่า จังหวัดสุราษฎร์ธานี ซึ่งสรุปสาระสําคัญของโครงการได้ ดังนี้
2.1 วัตถุประสงค์
2.1.1 พัฒนาระบบไฟฟ้า เพื่อเพิ่มขีดความสามารถและความมั่นคงในการจ่ายไฟฟ้า เพื่อรองรับความต้องการใช้ไฟฟ้าที่เพิ่มขึ้นของเกาะเต่า จังหวัดสุราษฎร์ธานี ซึ่งเป็นแหล่งท่องเที่ยวที่สําคัญ และมีอัตราการขยายตัวทางเศรษฐกิจค่อนข้างสูง
2.1.2 เพื่อลดปัญหาในการปฏิบัติการและบํารุงรักษา ลดหน่วยสูญเสียในระบบจําหน่าย
2.2 เป้าหมายและพื้นที่ดําเนินการ ก่อสร้างสายเคเบิลใต้น้ําระบบ 33 เควี ขนาด 300 ตารางมิลลิเมตร ไปยังเกาะเต่า จังหวัดสุราษฎร์ธานี
2.3 ปริมาณงาน
2.3.1 ก่อสร้างสายเคเบิลใต้น้ํา ระบบ 33 เควี จากเกาะพะงันไปยังเกาะเต่า จํานวน 1 วงจร ขนาด 300 ตารางมิลลิเมตร ระยะทางประมาณ 45 วงจร – กิโลเมตร
2.3.2 ก่อสร้างระบบจําหน่าย ระยะทางประมาณ 21 วงจร – กิโลเมตร
2.3.3 ติดตั้งอุปกรณ์ยกระดับแรงดัน (AVR) จํานวน 2 ชุด
2.4 ระยะเวลาดําเนินการ 3 ปี (2564 - 2566)
2.5 แผนการดําเนินงาน ตามแผนงานโครงการจะดําเนินการระหว่างปี 2564 – 2566 โดยปีแรกจะเป็นการเตรียมดําเนินการ ส่วนปีหลังจะเป็นการดําเนินการก่อสร้างและประเมินผล
2.6 ผลตอบแทนของโครงการ
ผลตอบแทน
อัตราผลตอบแทน (IRR) (ร้อยละ)
มูลค่าปัจจุบันสุทธิ (NPV) ล้านบาท
อัตราส่วนระหว่างผลตอบแทนต่อค่าใช้จ่าย (B/C Ratio)
ทางการเงิน (Financial Internal Rate of Return: FIRR)
-5.30
-2,053
0.65
ทางเศรษฐศาสตร์ (Economic Internal Rate of Return: EIRR)
36.59
2.22
2.7 เงินลงทุน จํานวน 1,776 ล้านบาท ประกอบด้วย
หน่วย : ล้านบาท
รายละเอียด
ปริมาณงาน
เงินลงทุน
สายเคเบิลใต้น้ํา 33 เควี ขนาด 300 ตารางมิลลิเมตร
45 วงจร – กิโลเมตร
ก่อสร้างระบบจําหน่าย
21 วงจร – กิโลเมตร
อุปกรณ์ยกระดับแรงดัน
2 ชุด
รวมทั้งสิ้น
2.8 แหล่งเงินทุน
หน่วย : ล้านบาท
แหล่งเงิน
วงเงิน
- เงินกู้ในประเทศ (ร้อยละ 75)
- เงินรายได้ กฟภ. (ร้อยละ 25)
รวม
2.9 แผนการใช้เงินรายปี
หน่วย : ล้านบาท
ปี
เงินกู้ในประเทศ
เงินรายได้ กฟภ.
รวม
รวม
หมายเหตุ โครงการก่อสร้างสายเคเบิลใต้น้ําไปยังเกาะเต่า จังหวัดสุราษฎร์ธานี เดิมมีระยะเวลาดําเนินการ 3 ปี (2558 - 2560) แต่เนื่องจากการดําเนินการขอความเห็นชอบโครงการจากหน่วยงานที่เกี่ยวข้องมีความล่าช้าจากกรอบระยะเวลาดําเนินการ กฟภ. จึงขอปรับช่วงระยะเวลาดําเนินการใหม่ให้สอดคล้องกับปัจจุบันเป็น 3 ปี (2564 – 2566) โดยยังคงมีผลประโยชน์ และผลตอบแทนในการดําเนินโครงการตามรายงานการศึกษาความเหมาะสมของโครงการ
11. เรื่อง การจัดกลุ่มองค์การมหาชน กรณีสํานักงานหลักประกันสุขภาพแห่งชาติ
คณะรัฐมนตรีมีมติเห็นชอบและรับทราบตามที่สํานักงาน ก.พ.ร. เสนอดังนี้
1. เห็นชอบปรับกลุ่มสํานักงานหลักประกันสุขภาพแห่งชาติ (สปสช.) จากเดิมองค์การมหาชนกลุ่มที่ 3 บริการสาธารณะทั่วไป เป็นองค์การมหาชนกลุ่มที่ 1 พัฒนาและดําเนินการตามนโยบายสําคัญของรัฐเฉพาะด้าน
2. รับทราบแนวทางการทบทวนหลักเกณฑ์การประเมินค่างานและการจัดกลุ่มองค์การมหาชนตามมติคณะรัฐมนตรีเมื่อวันที่ 7 กันยายน 2547 (เรื่อง การปรับปรุงหลักเกณฑ์การกําหนดอัตราเงินเดือนฯ หลักเกณฑ์การกําหนดเบี้ยประชุมฯ และการพัฒนาการดําเนินงานและประเมินผลองค์การมหาชน) ของสํานักงาน ก.พ.ร. ซึ่งจะเพิ่มเติมมิติด้านผลกระทบ (impact) ที่เกิดจากการดําเนินงานขององค์การมหาชนไว้ด้วย
สาระสําคัญของเรื่อง
สํานักงาน ก.พ.ร. รายงานว่า
1. สปสช. เสนอขอปรับกลุ่มองค์การมหาชน จากเดิมองค์การมหาชนกลุ่มที่ 3 บริการสาธารณะทั่วไป เป็นองค์การมหาชนกลุ่มที่ 1 พัฒนาและดําเนินการตามนโยบายสําคัญของรัฐเฉพาะด้าน เนื่องจากบทบาทภารกิจมีความซับซ้อน หลากหลาย และขยายขอบเขตกว้างขวางขึ้นจากสถานการณ์เปลี่ยนแปลงของระบบหลักประกันสุขภาพทั้งในระดับประเทศและระดับโลก รวมทั้งต้องเชื่อมโยงกับระบบอื่น ๆ ที่เกี่ยวข้อง ทําให้ภาระงานและความรับผิดชอบมีขอบเขตกว้างขวางกว่าการบริหารเงินกองทุนหลักประกันสุขภาพแห่งชาติตามอํานาจหน้าที่ที่กําหนด ตามมาตรา 26 แห่งพระราชบัญญัติหลักประกันสุขภาพแห่งชาติ พ.ศ 2545
2. กพม. ได้อาศัยอํานาจตามมติคณะรัฐมนตรีเมื่อวันที่ 7 กันยายน 2547 พิจารณาการขอปรับกลุ่มองค์การมหาชนของ สปสช. จากองค์การมหาชนกลุ่มที่ 3 บริการสาธารณะทั่วไป เป็นองค์การมหาชนกลุ่มที่ 1 พัฒนาและดําเนินการตามนโยบายสําคัญของรัฐเฉพาะด้าน โดยมีแนวทางในการพิจารณาสรุปได้ ดังนี้
2.1 หลักเกณฑ์การประเมินค่างานเพื่อจัดกลุ่มองค์การมหาชนเพื่อให้ผู้อํานวยการได้รับเงินเดือนและประโยชน์ตอบแทนอื่นตามช่วงอัตราค่าตอบแทนตามการจัดกลุ่มองค์การมหาชน และคณะกรรมการองค์การมหาชนได้รับค่าเบี้ยประชุมและประโยชน์ตอบแทนอื่นตามการจัดกลุ่มขององค์การมหาชนเช่นเดียวกัน โดยพิจารณาจากองค์ประกอบสําคัญ 3 มิติ ดังนี้
2.1.1 มิติด้านความรับผิดชอบในการบริหารงาน
เป็นการประเมินในแง่ของลักษณะภารกิจที่ต่างกันในด้านผลกระทบที่จะเกิดจากการปฏิบัติงานขององค์การมหาชน โดยพิจารณาจากเทคนิคหรือเทคโนโลยีที่ใช้ความหลากหลายของผู้รับบริการ ขอบเขตความครอบคลุมของการให้บริการ ตลอดจนผลกระทบที่มีต่อส่วนรวมขององค์การมหาชนนั้น ๆ ทั้งในด้านเศรษฐกิจและสังคมของประเทศโดยส่วนรวม
2.1.2 มิติด้านประสบการณ์ของผู้อํานวยการ
เป็นการประเมินในแง่ความรู้ความสามารถของผู้อํานวยการที่ต้องการในการบริหารองค์การมหาชน ทั้งความรู้ทางวิชาการ ความสามารถ ทักษะ และประสบการณ์ที่จําเป็นต่อการบริหารองค์การมหาชน ตลอดจนสภาพแวดล้อม ที่ต้องใช้ทักษะการติดต่อสื่อสารในการบริหารองค์การมหาชน
2.1.3 มิติด้านสถานการณ์
เป็นการประเมินในแง่ความสําคัญของภารกิจและวัตถุประสงค์ขององค์การมหาชนที่มีต่อความสําเร็จตามนโยบายของรัฐบาลที่ต้องการให้เกิดผลในระยะสั้นหรือจํากัด รวมถึงความจําเป็นในแต่ละช่วงที่อาจจะต้องการผู้อํานวยการที่มีคุณสมบัติความรู้ความสามารถและประสบการณ์เฉพาะด้านที่แตกต่างกัน
2.2 การจัดกลุ่มขององค์การมหาชน
จากการประเมินค่างานที่พิจารณาจากองค์ประกอบสําคัญ 3 มิติข้างต้น (ตามข้อ 2.1) สามารถจัดกลุ่มขององค์การมหาชน ได้เป็น 3 กลุ่ม คือ
กลุ่มขององค์การมหาชน
รายละเอียด
กลุ่มที่ 1
พัฒนาและดําเนินการตามนโยบายสําคัญของรัฐเฉพาะด้าน
อัตราเบี้ยประชุมของคณะกรรมการ
6,000 – 20,000 บาท
อัตราเงินเดือนของผู้อํานวยการ
100,000 – 300,000 บาท
องค์การมหาชนที่จัดตั้งขึ้นเพื่อพัฒนาและดําเนินการตามนโยบายสําคัญเฉพาะด้านของรัฐให้เกิดผลในทางปฏิบัติภายในระยะเวลาจํากัด ซึ่งต้องการผู้บริหารที่มีความสามารถสูงในการบริหารงานเชิงยุทธศาสตร์ การบริหารเครือข่ายหรือการบริหารองค์กรที่มีสาขาทั้งในระดับประเทศและระหว่างประเทศ ทั้งนี้ องค์การมหาชนที่จะถูกจัดลงในกลุ่มที่ 1 ต้องได้รับความเห็นชอบจากคณะรัฐมนตรี
กลุ่มที่ 2
บริการที่ใช้เทคนิควิชาการเฉพาะด้านหรือสหวิทยาการ
อัตราเบี้ยประชุมของคณะกรรมการ
6,000 – 16,000 บาท
อัตราเงินเดือนของผู้อํานวยการ
100,000 – 250,000 บาท
องค์การมหาชนที่จัดตั้งขึ้นเพื่อให้บริการที่ใช้วิชาชีพระดับสูง ซับซ้อน หรือเป็นงานศึกษาวิจัยทางด้านวิทยาศาสตร์ที่มีเป้าหมายในการริเริ่มหรือสร้างนวัตกรรมที่จําเป็นต้องใช้ผู้มีความรู้ความสามารถเฉพาะและความสามารถในการบริหารองค์กรที่มีกิจกรรมหลากหลาย มีขอบเขตการทํางานครอบคลุมในระดับประเทศหรือต้องดําเนินกิจกรรมเพื่อบรรลุวัตถุประสงค์โดยการร่วมมือกับต่างประเทศ
กลุ่มที่ 3
บริการสาธารณะทั่วไป
อัตราเบี้ยประชุมของคณะกรรมการ
6,000 – 12,000 บาท
อัตราเงินเดือนของผู้อํานวยการ
100,000 – 200,000 บาท
องค์การมหาชนที่จัดตั้งขึ้นเพื่อให้ดําเนินงานศึกษาวิจัยทั่วไปหรืองานบริการทั่วไปหรืองานปกติประจํา หรืองานให้บริการแก่กลุ่มลูกค้า/ผู้รับบริการเฉพาะครอบคลุมในขอบเขตจํากัด ใช้ผู้มีความรู้ความสามารถในการบริหารองค์กรขนาดเล็กที่มีธุรกรรมไม่หลากหลาย
3. ขอบเขตภารกิจของ สปสช.
ช่วงเวลา
ขอบเขตภารกิจ
ระยะที่ 1
ช่วงก่อร่างสร้างระบบ
(ปี พ.ศ 2545 – 2550)
- เริ่มก่อตั้งองค์กร จัดระบบและโครงสร้างพื้นฐานต่าง ๆ
- ขับเคลื่อนงานตามภารกิจ โดยมีขอบเขตการดําเนินงานหลัก คือ
1) ขยายความครอบคลุมหลักประกันให้ประชาชนผู้มีสิทธิ
2) ส่งเสริมความรู้ความเข้าใจกับภาคีทุกภาคส่วน
3) สนับสนุน พัฒนาความเข้มแข็งของระบบบริการ เช่น บริการปฐมภูมิ เป็นต้น
ระยะที่ 2
ช่วงการพัฒนา
(ปี พ.ศ 2551 – 2555)
- ต่อยอดการดําเนินงาน
- ขับเคลื่อนการบริหารงบประมาณ/จัดการกองทุนอย่างมีส่วนร่วม
- พัฒนาระบบบริหารจัดการภายในองค์กร
- ขยายการมีส่วนร่วมของภาคีเครือข่าย
- พัฒนาการสื่อสารเพื่อการรับรู้สิทธิ/การคุ้มครองสิทธิ
ระยะที่ 3
ช่วงการขับเคลื่อนนโยบายบูรณาการความร่วมมือในการพัฒนาระบบหลักประกันสุขภาพ
(ปี พ.ศ. 2556 - 2560)
- ออกแบบการบริหารกองทุนรูปแบบใหม่ ๆ และการจัดการธุรกรรมการเบิกจ่าย
- ขับเคลื่อนการบูรณาการ 3 กองทุน ได้แก่ กองทุนสวัสดิการรักษาพยาบาลข้าราชการ กองทุนประกันสังคม และกองทุนหลักประกันสุขภาพแห่งชาติ
- ทําหน้าที่อื่นที่ได้รับมอบหมาย เช่น หน่วยงานกลางในการจัดการธุรกรรมการเบิกจ่ายค่ารักษาพยาบาลกองทุนสุขภาพภาครัฐและระบบข้อมูลบริการสาธารณสุข (National Cleaning House : NCH) หน่วยงานกลางในการบริหารจัดการทะเบียนสิทธิรักษาพยาบาลของประชาชน (National Beneficiary Registration Center) ร่วมพัฒนาระบบการเข้าถึงยาที่มีปัญหา การเข้าถึงกลุ่มยากําพร้าและยาต้านพิษที่มีอัตราการใช้ต่ําและไม่แน่นอน
- เพิ่มกลไกการมีส่วนร่วมในพื้นที่ร่วมกับภาคีต่าง ๆ เช่น คณะกรรมการพัฒนาคุณภาพชีวิตระดับอําเภอ (พชอ.)
- สร้างความเป็นเจ้าของระบบหลักประกันสุขภาพแห่งชาติผ่านกลไก/มาตรการต่าง ๆ
ระยะที่ 4
พัฒนาระบบหลักประกันสุขภาพให้ครอบคลุมและมีประสิทธิภาพ
(ปี พ.ศ. 2561 - 2565)
- ขับเคลื่อน Commitment และ Accountability ของ สปสช. และกลไกคณะกรรมการ คณะอนุกรรมการ และภาคียุทธศาสตร์ทั้งส่วนกลางและพื้นที่
- ปรับรูปแบบการบริหารกองทุนและการจ่ายชดเชยค่าบริการเพื่อตอบสนอง Health need และการเข้าถึงบริการอย่างมีคุณภาพของประชาชน
- นํา Digital technology มาใช้ปรับปรุงการเข้าถึงบริการ
- วางรากฐานการบรรลุเป้าหมายการพัฒนาที่ยั่งยืน (SDGs) ด้านหลักประกันสุขภาพของไทย
- ขับเคลื่อนงานหลักประกันสุขภาพถ้วนหน้าของไทยในเวทีประชาคมโลกโดยร่วมมือกับกระทรวงการต่างประเทศและกระทรวงสาธารณสุข
ทิศทางการดําเนินงานในระยะต่อไป
- จัดหาบริการให้เพียงพอ และผู้มีสิทธิได้รับบริการที่มีคุณภาพมาตรฐาน
- เพิ่มประสิทธิผลของความครอบคลุมบริการ
- ออกแบบการบริหารกองทุนเพื่อรองรับการขยายสิทธิประโยชน์จากแนวโน้มการเปลี่ยนแปลงของการเกิดโรค การเจ็บป่วยโรคอุบัติใหม่ อุบัติซ้ํา โรคหายาก และโรคที่มีค่าใช้จ่ายสูงที่ส่งผลให้ครัวเรือนล้มละลาย รวมถึงการพัฒนาเทคโนโลยีทางการแพทย์ที่มีความก้าวหน้าและราคาแพง
- การพัฒนาประสิทธิภาพการบริหารจัดการกองทุน และจัดการธุรกรรมการเบิกจ่าย
- พัฒนาศักยภาพและความเข้มแข็งของการบริหารจัดการกองทุนหลักประกันสุขภาพระดับท้องถิ่น/พื้นที่ (ตําบล/จังหวัด)
- การนําเทคโนโลยีดิจิทัลมาใช้เพิ่มขึ้นเพื่ออํานวยความสะดวกในการเข้าถึงบริการของประชาชน รวมถึงการจัดการและใช้ประโยชน์จากฐานข้อมูลขนาดใหญ่
-เพิ่มความเสมอภาคด้านหลักประกันสุขภาพ ขยายความร่วมมือกับหน่วยงานประกันสุขภาพภาครัฐต่าง ๆ รวมทั้งขยายการดูแลเฉพาะกลุ่มมากขึ้น เช่น กลุ่มเปราะบาง กลุ่มด้อยโอกาส และผู้มีสิทธิระบบอื่น ๆ เช่น รัฐวิสาหกิจ
- แสวงหาแหล่งเงินใหม่เข้าสู่ระบบ
- เพิ่มความเข้าใจและร่วมมือจากทุกภาคส่วนเพื่อความยั่งยืนของระบบ
- ร่วมขับเคลื่อนบทบาทไทยในเวทีโลกด้านหลักประกันสุขภาพถ้วนหน้าเพื่อตอบสนองนโยบายรัฐบาลและทิศทางระบบสุขภาพโลกและการบรรลุเป้าหมาย SDGs ในการผลักดันเรื่องหลักประกันสุขภาพถ้วนหน้า
12. เรื่อง ขอความเห็นชอบการแก้ไขสัญญาโครงการระบบทางด่วนขั้นที่ 2 (ทางพิเศษศรีรัช รวมถึงส่วนดี) และสัญญาโครงการทางด่วนสายบางปะอิน – ปากเกร็ด (ทางพิเศษอุดรรัถยา) รวม 2 ฉบับ
คณะรัฐมนตรีมีมติเห็นชอบตามที่กระทรวงคมนาคม (คค.) เสนอ การแก้ไขสัญญาโครงการระบบทางด่วนขั้นที่ 2 (ทางพิเศษศรีรัช รวมถึงส่วนดี) และสัญญาโครงการทางด่วนสายบางปะอิน – ปากเกร็ด (ทางพิเศษอุดรรัถยา) รวม 2 ฉบับ ตามพระราชบัญญัติการให้เอกชนร่วมลงทุนในกิจการของรัฐ พ.ศ. 2556 มาตรา 47 ประกอบพระราชบัญญัติการร่วมลงทุนระหว่างรัฐและเอกชน พ.ศ. 2562 มาตรา 68 (3) และเห็นชอบให้กระทรวงการคลัง โดยสํานักงานคณะกรรมการนโยบายรัฐวิสาหกิจ (สคร.) หารือกับ คค. และการทางพิเศษแห่งประเทศไทย (กทพ.) เพื่อหาแนวทางบริหารจัดการที่เหมาะสมมิให้ส่งผลต่อการประเมินผลการดําเนินงานรัฐวิสาหกิจ ในกรณีที่ผลการดําเนินงานจากวิธีการทางบัญชีส่งผลต่อการประเมินผลการดําเนินงานรัฐวิสาหกิจ อย่างไรก็ดี เนื่องจากเรื่องนี้เป็นกรณีที่มีทุนทรัพย์ในข้อพิพาทเป็นจํานวนเงินที่สูงมาก และเป็นเรื่องที่มีความซับซ้อน ประกอบกับเป็นเรื่องที่เกิดขึ้นในอดีต ดังนั้น จึงให้กรมสอบสวนคดีพิเศษ (DSI) ไปดําเนินการตรวจสอบอีกทางหนึ่ง
13. เรื่อง มาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา (คณะกรรมการติดตามมาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา)
คณะรัฐมนตรีมีมติรับทราบและมอบหมายหน่วยงานที่เกี่ยวข้องตามที่รองนายกรัฐมนตรี (นายวิษณุ เครืองาม) ในฐานะประธานกรรมการติดตามมาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา เสนอดังนี้
1. รับทราบมาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา
2. รับทราบการดําเนินงานตามมาตรการให้ความช่วยเหลือของหน่วยงานที่เกี่ยวข้อง
3. มอบหมายให้หน่วยงานที่เกี่ยวข้องเร่งรัดการให้ความช่วยเหลือเยียวยาผู้ได้รับผลกระทบจากเหตุการณ์ฯ โดยให้ทุกหน่วยงานรายงานผลการดําเนินงานให้คณะกรรมการฯ ทราบทุกสัปดาห์ จนกว่าจะดําเนินการให้ความช่วยเหลือเยียวยาแล้วเสร็จ
สาระสําคัญของเรื่อง
โดยที่คณะกรรมการฯ ได้มีการประชุม ครั้งที่ 1/2563 เมื่อวันที่ 13 กุมภาพันธ์ 2563 เพื่อพิจารณารวบรวมข้อมูล และการให้ความช่วยเหลือเยียวยาผู้ได้รับความเสียหายและผลกระทบจากเหตุการณ์ที่จังหวัดนครราชสีมา เมื่อวันที่ 8-9 กุมภาพันธ์ 2563 โดยสรุปได้ดังนี้
1. ข้อมูลพื้นฐานผู้เสียชีวิตและผู้บาดเจ็บจากเหตุการณ์
1.1 ผู้เสียชีวิต จํานวน 29 ราย (ไม่รวมผู้ก่อเหตุ 1 ราย)
จําแนกเป็น
เพศ
อายุ
อาชีพ
การให้ความช่วยเหลือ
- ชาย 20 ราย
- หญิง 9 ราย
- ต่ํากว่า 15 ปี จํานวน 2 ราย
- อายุ 15-29 ปี จํานวน 4 ราย
- อายุ 30-59 ปี จํานวน 22 ราย
- อายุ 60 ปีขึ้นไป จํานวน 1 ราย
- ตํารวจ 3 ราย
- ทหาร 3 ราย
- ข้าราชการครู 1 ราย
- ลูกจ้างหน่วยงานของรัฐ 2 ราย
- ประชาชน 20 ราย (มีเด็กและเยาวชน 3 ราย)
- พิจารณาให้ความช่วยเหลือ 27 ราย
- สําหรับ 2 ราย ที่เป็นคู่กรณีผู้ก่อเหตุ อยู่ระหว่างการสอบสวนข้อเท็จจริงก่อน
หมายเหตุ : ผู้เสียชีวิตจากการปฏิบัติหน้าที่ 7 ราย (ตํารวจ 3 ราย ทหาร 1 ราย ตํารวจอาสา 1 ราย และประชาชน (พลเมืองดี) 2 ราย)
1.2 ผู้บาดเจ็บ จํานวน 57 ราย (ไม่รวมคู่กรณีผู้ก่อเหตุ 1 ราย)
จําแนกเป็น
เพศ
อายุ
อาชีพ
- ชาย 33 ราย
- หญิง 24 ราย
- ต่ํากว่า 15 ปี จํานวน 6 ราย
- อายุ 15-29 ปี จํานวน 20 ราย
- อายุ 30-59 ปี จํานวน 29 ราย
- อายุ 60 ปีขึ้นไป จํานวน 2 ราย
- ตํารวจ 8 ราย
- ทหาร 3 ราย
- ข้าราชการครู 1 ราย
- ประชาชน 46 ราย (มีเด็กและเยาวชน 6 ราย)
2. มาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา
มาตรการช่วยเหลือเยียวยา
รายละเอียด
1. ด้านการจ่ายเงินช่วยเหลือผู้เสียชีวิตและผู้บาดเจ็บตามสิทธิประโยชน์ทางกฎหมาย และความช่วยเหลืออื่น ๆ
1.1 เจ้าหน้าที่ที่เสียชีวิตและบาดเจ็บจากการปฏิบัติหน้าที่
(1) เงินช่วยเหลือตามกฎหมายจากส่วนราชการและรัฐวิสาหกิจ ได้แก่ กระทรวงการพัฒนาสังคมและความมั่นคงของมนุษย์ (พม.) กระทรวงยุติธรรม (ยธ.) สํานักนายกรัฐมนตรี (นร.) สถาบันการเงิน และสํานักงานสลากกินแบ่งรัฐบาล
(2) เงินช่วยเหลือตามสิทธิประโยชน์ข้าราชการส่วนบุคคล
(3) เงินช่วยเหลือจากสวัสดิการของหน่วยงานต้นสังกัดและเงินบริจาคผ่านจังหวัดนครราชสีมา
(4) การช่วยเหลืออื่นจากสถาบันการเงิน และบริษัทประกันภัย ฯลฯ
1.2 ประชาชนทั่วไป
(1) เงินช่วยเหลือตามกฎหมายจากส่วนราชการและรัฐวิสาหกิจ ได้แก่ พม. ยธ. นร. กระทรวงการคลัง (กค.) และสํานักงานสลากกินแบ่งรัฐบาล
(2) เงินช่วยเหลือตามสิทธิประโยชน์ส่วนบุคคุล
(3) เงินช่วยเหลือจากเงินบริจาคผ่านจังหวัดนครราชสีมา
(4) การช่วยเหลืออื่นจากกองทุนเงินให้กู้ยืมเพื่อการศึกษา สถาบันการเงิน บริษัทประกันภัย ฯลฯ
2. ด้านการจ่ายเงินช่วยเหลือกรณีทรัพย์สินเสียหาย
2.1 ส่วนราชการ : หน่วยงานเจ้าของทรัพย์สินดําเนินการตามกฎหมาย ระเบียบที่เกี่ยวข้อง
2.2 ประชาชนทั่วไป : จังหวัดนครราชสีมาอยู่ระหว่างสํารวจความเสียหายของยานพาหนะ และประสานหน่วยงานที่เกี่ยวข้องเพื่อให้ความช่วยเหลือต่อไป
2.3 ผู้ประกอบการ
(1) ศูนย์การค้า Terminal 21: จังหวัดนครราชสีมาอยู่ระหว่างสํารวจความเสียหายและอยู่ระหว่างขั้นตอนการขอรับสินไหมทดแทนจากการประกันภัยทรัพย์สินและประกันภัยกรณีธุรกิจหยุดชะงัก
(2) ร้านค้าย่อย : จังหวัดนครราชสีมาอยู่ระหว่างสํารวจความเสียหายของทรัพย์สินเพื่อขอรับการช่วยเหลือต่อไป
3. ด้านสาธารณสุข
3.1 การรักษาพยาบาล กระทรวงสาธารณสุข (สธ.) รับผิดชอบค่าใช้จ่ายในการรักษาพยาบาลให้กับผู้เสียชีวิตและผู้บาดเจ็บทั้งหมด รวมทั้งดูแลด้านสุขภาพผู้บาดเจ็บในระยะต่อไป
3.2 การฟื้นฟูสุขภาพจิต สธ. โดยกรมสุขภาพจิตได้จัดทีม MCATT ลงพื้นที่สํารวจและประเมินสภาวะสุขภาพจิตระหว่างวันที่ 8-13 กุมภาพันธ์ 2563 รวม 2,093 คน จําแนกผลการประเมินได้ ดังนี้
(1) กลุ่มญาติผู้เสียชีวิต ผู้บาดเจ็บ ญาติผู้บาดเจ็บ และตัวประกัน เข้ารับการประเมินจํานวน 310 คน พบเป็นผู้มีภาวะเครียดต้องติดตามต่อเนื่อง 118 คน (ร้อยละ 38.06) ซึ่งเป็นกลุ่มที่มีความเสี่ยงที่จะเกิดปฏิกิริยาทางจิตใจที่มีความรุนแรงได้ในระยะยาว ได้ให้การบําบัดโดยการทํากิจกรรมคลายเครียดและระบายความรู้สึก
(2) กลุ่มผู้อยู่ในเหตุการณ์ ผู้เห็นเหตุการณ์ ผู้ที่ติดค้างในสถานที่เกิดเหตุ และเจ้าหน้าที่ผู้ปฏิบัติงานในพื้นที่ เข้ารับการประเมินจํานวน 699 คน พบเป็นผู้มีภาวะเครียดต้องติดตามต่อเนื่อง 114 คน (ร้อยละ 16.31) ซึ่งเป็นกลุ่มที่มีความเสี่ยงที่จะเกิดปฏิกิริยาทางจิตใจที่มีความรุนแรงได้ในระยะยาว ได้ให้การบําบัดโดยการทํากิจกรรมคลายเครียดและระบายความรู้สึก
(3) ประชาชนทั่วไปผู้ได้รับข้อมูลข่าวสารความรุนแรงฯ
เข้ารับการประเมินจํานวน 1,084 คน พบเป็นผู้มีภาวะเครียดต้องติดตามต่อเนื่อง 42 คน (ร้อยละ 3.87)
ทั้งนี้ กรมสุขภาพจิตจะได้ดําเนินโครงการ Strong Korat เพื่อติดตามดูแลกลุ่มผู้ได้รับผลกระทบอย่างต่อเนื่อง รวมถึงการติดตามพฤติกรรมของเด็กเล็กที่ได้รับผลกระทบจากเหตุการณ์ซึ่งอาจมีพฤติกรรมถดถอยในระยะยาว
3.3 การฟื้นฟูคุณภาพชีวิต พม. ลงพื้นที่เยี่ยมเยียนให้กําลังใจครอบครัวผู้เสียชีวิตและผู้บาดเจ็บจากเหตุการณ์อย่างต่อเนื่อง และสอบถามความต้องการความช่วยเหลือเพื่อประเมินสภาพปัญหาและพิจารณาช่วยเหลือเงินสงเคราะห์ครอบครัว การฝึกอาชีพ การกู้ยืมเพื่อการประกอบอาชีพ และสิ่งของจําเป็น/เครื่องอุปโภคบริโภค ในการดํารงชีพ
4. ด้านการสนับสนุนอื่น ๆ
4.1 การกระตุ้นเศรษฐกิจในจังหวัด
(1) พณ. จัดกิจกรรมออกบูธให้คําปรึกษาแนะนําด้านการจัดทําบัญชีและการวางแผนทางภาษี และร่วมกับสถาบันการเงินที่เป็นพันธมิตรให้คําปรึกษาด้านการเงิน รวมทั้งการให้เงินกู้ดอกเบี้ยพิเศษเพื่อฟื้นฟูกิจการ ในระหว่างวันที่ 13-15 กุมภาพันธ์ 2563 ณ ศูนย์การค้า Terminal 21
(2) พณ. ขยายเวลาการนําส่งงบการเงินให้นิติบุคคลที่มีสถานที่ตั้งสํานักงานใหญ่ในจังหวัดนครราชสีมา เป็นระยะเวลา 2 เดือน นับแต่วันที่ครบระยะเวลาตามกฎหมาย
(3) พณ. กระตุ้นการใช้จ่ายและเพิ่มยอดขายให้ผู้ประกอบการในจังหวัดนครราชสีมาในระยะยาว ขอให้หน่วยงานเชิญชวนให้มีการจัดกิจกรรมในพื้นที่เพิ่มขึ้น เช่น การประชุมสัมมนา การจัดงานจําหน่ายสินค้า และการแข่งขันกีฬา ฯลฯ
4.2 การสร้างขวัญและกําลังใจให้กับประชาชนในจังหวัด : จัดกิจกรรมจิตอาสา Big Cleaning Day และกิจกรรมทําบุญของจังหวัด ฯลฯ
5. ด้านการอํานวยการ ติดตามผล และประชาสัมพันธ์
5.1 การอํานวยการและติดตามผลการดําเนินงาน
(1) จังหวัดนครราชสีมาเป็นหน่วยประสานการขอรับความช่วยเหลือภาพรวมในพื้นที่
(2) หน่วยงานที่ให้ความช่วยเหลือมอบหมายผู้บริหารระดับสูงกํากับติดตามและเร่งรัดการให้ความช่วยเหลือในส่วนที่รับผิดชอบ
(3) สํานักนายกรัฐมนตรีมอบหมายผู้ตรวจการสํานักนายกรัฐมนตรีลงพื้นที่ประสานติดตามและเร่งรัดการช่วยเหลือรวมทั้งรับเรื่องราวร้องทุกข์เพื่อประสานการช่วยเหลือต่อไป
5.2 การประชาสัมพันธ์ กรมประชาสัมพันธ์ดําเนินการประชาสัมพันธ์ผลการช่วยเหลือในภาพรวมให้กับสาธารณชนได้รับทราบอย่างต่อเนื่อง และประสานการประชาสัมพันธ์ไปยังสื่อมวลชนแขนงต่าง ๆ
3. ข้อเสนอแนะเพื่อพิจารณาเพิ่มเติมตามมติคณะกรรมการติดตามมาตรการช่วยเหลือเยียวยาผู้ได้รับผลกระทบจากเหตุการณ์ที่จังหวัดนครราชสีมา
3.1 การผ่อนปรนด้านภาษีสําหรับผู้ประกอบการที่ได้รับผลกระทบจากเหตุการณ์ (หน่วยงานที่รับผิดชอบ : กค.)
3.2 การช่วยเหลือด้านทุนการศึกษาแก่บุตรของผู้เสียชีวิตหรือผู้ได้รับบาดเจ็บสาหัสจากเหตุการณ์ (หน่วยงานรับผิดชอบหลัก : ศธ. พม.)
3.3 การป้องกันการเกิดพฤติกรรมเลียนแบบที่ใช้ความรุนแรง รวมทั้งการปลูกฝังคุณธรรมและจริยธรรมให้แก่ประชาชนทั่วไป โดยเฉพาะเด็กและเยาวชน (หน่วยงานที่รับผิดชอบ : พม. ศธ. สธ. และหน่วยงานที่เกี่ยวข้อง)
3.4 การนําเสนอข่าวเหตุการณ์ที่มีการใช้ความรุนแรง ควรมีแนวทางควบคุมการนําเสนอข่าวของสื่อมวลชนอย่างเคร่งครัด โดยควรให้นําเสนอข่าวเชิงสร้างสรรค์ เพื่อมิให้เกิดผลกระทบทางลบด้านจิตใจของผู้เกี่ยวข้องกับเหตุการณ์และประชาชนทั่วไป (หน่วยงานที่รับผิดชอบ : สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และกรมประชาสัมพันธ์)
14. เรื่อง ภาวะเศรษฐกิจไทยไตรมาสที่สี่ของปี 2562 ทั้งปี 2563 และแนวโน้มปี 2563
คณะรัฐมนตรีมีมติรับทราบภาวะเศรษฐกิจไทยไตรมาสที่สี่ของปี 2562 ทั้งปี 2562 และแนวโน้มปี 2563 ตามที่สํานักงานสภาพัฒนาการเศรษฐกิจและสังคมแห่งชาติ เสนอดังนี้
(เรื่องนี้สามารถดูได้ที่เอกสารดาวน์โหลด)
ต่างประเทศ
15. เรื่อง ร่างแถลงการณ์ร่วมต่อสื่อมวลชนของการประชุมรัฐมนตรีต่างประเทศกรอบความร่วมมือแม่โขง – ล้านช้าง ครั้งที่ 5
คณะรัฐมนตรีมีมติเห็นชอบต่อร่างแถลงการณ์ร่วมต่อสื่อมวลชนของการประชุมรัฐมนตรีต่างประเทศกรอบความร่วมมือแม่โขง – ล้านช้าง ครั้งที่ 5 และให้รัฐมนตรีว่าการกระทรวงการต่างประเทศหรือผู้ได้รับมอบหมายร่วมให้การรับรอบแถลงการณ์ร่วมต่อสื่อมวลชน ทั้งนี้ หากมีความจําเป็นต้องปรับปรุงแก้ไขร่างแถลงการณ์ร่วมต่อสื่อมวลชนที่ไม่ใช่สาระสําคัญหรือไม่ขัดต่อผลประโยชน์ของไทย ให้กระทรวงการต่างประเทศ (กต.) ดําเนินการได้โดยไม่ต้องนําเสนอคณะรัฐมนตรีเพื่อพิจารณาอีกครั้ง ตามที่กระทรวงการต่างประเทศ (กต.) เสนอ
สาระสําคัญของร่างแถลงการณ์ร่วมต่อสื่อมวลชนของการประชุมรัฐมนตรีต่างประเทศกรอบความร่วมมือแม่โขง – ล้านช้าง ครั้งที่ 5ซึ่งที่ประชุมจะมีการรับรองในวันที่ 20 กุมภาพันธ์ 2563 ณ นครเวียงจันทน์ สาธารณรัฐประชาธิปไตยประชาชนลาว ซึ่งกรอบความร่วมมือแม่โขง – ล้านช้าง พัฒนามาจากข้อริเริ่มของไทยในปี พ.ศ. 2555 ที่จะจัดการประชุมระหว่างประเทศว่าด้วยการพัฒนาที่ยั่งยืนในอนุภูมิภาคแม่น้ําล้านช้าง – แม่น้ําโขง โดยได้มีการจัดตั้งกรอบความร่วมมือแม่โขง – ล้านช้างอย่างเป็นทางการ เมื่อเดือนพฤศจิกายน 2558 โดยมีวัตถุประสงค์เพื่อส่งเสริมการพัฒนาอย่างยั่งยืนในอนุภูมิภาคแม่น้ําโขง ลดความเหลื่อมล้ําด้านการพัฒนาระหว่างประเทศสมาชิกและสนับสนุนการเข้าสู่ประชาคมอาเซียน ซึ่งมีประเทศสมาชิก 6 ประเทศ ได้แก่ ราชอาณาจักรกัมพูชา สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา สาธารณรัฐสังคมนิยมเวียดนาม ราชอาณาจักรไทย และสาธารณรัฐประชาธิปไตยประชาชนจีน ทั้งนี้ ร่างแถลงการณ์ร่วมฯ เป็นเอกสารที่สะท้อนการแลกเปลี่ยนวิสัยทัศน์และความคิดเห็นระหว่างรัฐมนตรีต่างประเทศของประเทศสมาชิกต่อการดําเนินการความร่วมมือภายใต้กรอบความร่วมมือแม่โขง – ล้านช้าง โดยมีประเด็นต่าง ๆ ได้แก่ ความคืบหน้าในการดําเนินการ ความร่วมมือความมั่นคง ความเชื่อมโยง การค้า การลงทุน ทรัพยากรน้ํา ความร่วมมือด้านการเกษตร ทรัพยากรมนุษย์ การพัฒนาการประสานงาน และการสนับสนุนระบบพหุภาคี
16. เรื่อง ขอความเห็นชอบร่างบันทึกความร่วมมือด้านการขนส่งทางถนน ระหว่างกระทรวงคมนาคมแห่งราชอาณาจักรไทย และกระทรวงที่ดิน โครงสร้างพื้นฐาน และการขนส่งแห่งสาธารณรัฐเกาหลี
คณะรัฐมนตรีมีมติเห็นชอบร่างบันทึกความร่วมมือด้านการขนส่งทางถนน ระหว่างกระทรวงคมนาคมแห่งราชอาณาจักรไทย และกระทรวงที่ดิน โครงสร้างพื้นฐาน และการขนส่งแห่งสาธารณรัฐเกาหลี (Memorandum of Cooperation in the Field of Road Transport of the Kingdom of Thailand and the Ministry of Land. Infrastructure and Transport of the Republic of Korea) ทั้งนี้ หากมีความจําเป็นต้องปรับปรุง แก้ไขร่างบันทึกความร่วมมือฯ ในส่วนที่ไม่ใช่สาระสําคัญก่อนการลงนาม และเป็นประโยชน์ต่อประเทศไทยให้อยู่ในดุลยพินิจของกระทรวงคมนาคมโดยไม่ต้องนําเสนอคณะรัฐมนตรีเพื่อพิจารณาอีกครั้ง พร้อมอนุมัติให้รัฐมนตรีว่าการกระทรวงคมนาคม หรือผู้ที่ได้รับมอบหมายเป็นผู้ลงนามฝ่ายไทยสําหรับการลงนามดังกล่าว ตามที่กระทรวงคมนาคม (คค.) เสนอ
สาระสําคัญของร่างบันทึกความร่วมมือฯมีดังนี้
1.ขอบเขตของความร่วมมือจะเป็นการพัฒนาแผนงานและโครงการด้านการขนส่งทางถนนที่คู่ภาคีมีความสนใจร่วมกัน โดยความร่วมมืออาจรวมถึง การขนส่งทางถนน และขอบเขตความร่วมมืออื่น ๆ ที่อาจตัดสินใจร่วมกันโดยคู่ภาคี โดยจะครอบคลุมถึงโครงการดังต่อไปนี้
(ก) การแก้ไขปัญหาการจราจรในเขตกรุงเทพมหานคร
(ข) ระบบเก็บค่าผ่านทางอัตโนมัติMulti Lane Free Flow (MLFF ETCS)
(ค) โครงการทางด่วนใต้ดิน (Underground Expressway)
(ง) โครงการพัฒนาจุดพักรถ (Service Area Development)
(จ) ระบบขนส่งอัจฉริยะ (ITS) สําหรับการขนส่งทางถนน
(ฉ) ทางหลวงพิเศษระหว่างเมือง และ
(ช) โครงการอื่น ๆ ที่อาจตัดสินใจร่วมกันโดยคู่ภาคี
2.รูปแบบความร่วมมือคู่ภาคีอาจพิจารณารูปแบบความร่วมมือ ดังนี้
(ก) การแลกเปลี่ยนข้อมูล ประสบการณ์ และการวิจัย โดยอ้างอิงจากโครงการที่ระบุไว้ในขอบเขตของความร่วมมือ
(ข) การศึกษาความเป็นไปได้ การให้คําปรึกษา และการช่วยเหลือทางวิชาการในขั้นตอนเตรียมโครงการ
(ค) การวิจัยและพัฒนาเทคโนโลยี
(ง) การแลกเปลี่ยนผู้เชี่ยวชาญ
(จ) การจัดการประชุม การสัมมนา การประชุมเชิงปฏิบัติการและการประชุมรูปแบบอื่น ๆ
(ฉ) โครงการฝึกอบรมต่าง ๆ และการถ่ายทอดเทคโนโลยี
(ช) โครงการนําร่องต่าง ๆ
(ซ) การส่งเสริมการร่วมลงทุนจากภาคเอกชน
3. บันทึกความร่วมมือฉบับนี้ไม่ก่อสิทธิหรือภาระผูกพันทางกฎหมายใด ๆ ภายใต้กฎหมายระหว่างประเทศ และจะดําเนินการภายใต้กฎหมายและข้อบังคับของทั้งสองประเทศ การจัดการทางด้านการเงินสําหรับการดําเนินการกิจกรรมภายใต้บันทึกความร่วมมือฉบับนี้ จะตัดสินใจร่วมกันโดยคู่ภาคี ตามความพร้อมทางการเงินและทรัพยากรอื่น ๆ ของคู่ภาคี
4. การมีผลบังคับใช้ ระยะเวลา และการสิ้นสุด บันทึกความร่วมมือฉบับนี้จะมีผลบังคับใช้ในวันที่ ลงนาม เป็นระยะเวลาห้า (5) ปี สามารถต่ออายุได้โดยความยินยอมเป็นลายลักษณ์อักษรของคู่ภาคี ภาคีแต่ละฝ่ายอาจยกเลิกบันทึกความร่วมมือฉบับนี้ได้ โดยแจ้งให้ภาคีอีกฝ่ายทราบความประสงค์เป็นลายลักษณ์อักษรล่วงหน้าอย่างน้อยสาม (3) เดือน
17. เรื่อง การขอความเห็นชอบต่อร่างถ้อยแถลงของการประชุมรัฐมนตรีต่างประเทศอาเซียน – จีน สมัยพิเศษว่าด้วยโรคปอดอักเสบจากเชื้อไวรัสโคโรนาสายพันธุ์ใหม่
คณะรัฐมนตรีมีมติเห็นชอบต่อร่างถ้อยแถลงของการประชุมรัฐมนตรีต่างประเทศอาเซียน – จีน สมัยพิเศษ ว่าด้วยโรคปอดอักเสบจากเชื้อไวรัสโคโรนาสายพันธุ์ใหม่ โดยหากมีความจําเป็นต้องแก้ไขเอกสารในส่วนที่ไม่ใช่สาระสําคัญหรือไม่ขัดต่อผลประโยชน์ของไทย ให้กระทรวงการต่างประเทศดําเนินการได้โดยไม่ต้องเสนอคณะรัฐมนตรีเพื่อพิจารณาอีก และให้รัฐมนตรีว่าการกระทรวงการต่างประเทศ หรือผู้แทนที่ได้รับมอบหมายร่วมรับรองร่างถ้อยแถลงฯ ฉบับดังกล่าว
สาระสําคัญของร่างถ้อยแถลงของการประชุมรัฐมนตรีต่างประเทศอาเซียน – จีน สมัยพิเศษ ว่าด้วยโรคปอดอักเสบจากเชื้อไวรัสโคโรนาสายพันธุ์ใหม่ มีสาระสําคัญเพื่อส่งเสริมความร่วมมือระหว่างอาเซียนกับสาธารณรัฐประชาชนจีนในการป้องกันและควบคุมการแพร่ระบาดของโรคติดเชื้อไวรัสโคโรนาสายพันธุ์ใหม่ผ่านการดําเนินการต่าง ๆ เช่น (1) การจัดการประชุมผู้นําอาเซียน – จีน สมัยพิเศษ ว่าด้วยโรคติดเชื้อไวรัสโคโรนาสายพันธุ์ใหม่ ในเวลาที่เหมาะสม (2) การส่งเสริมการหารือเชิงนโยบายและการแลกเปลี่ยนผ่านกลไกความร่วมมืออาเซียน – จีน ด้านการพัฒนาสาธารณสุข (3) การแลกเปลี่ยนเทคโนโลยี ประสบการณ์การฝึกอบรม และการประชุมเชิงปฏิบัติการ (4) การแบ่งปันข้อมูลอย่างทันท่วงทีและต่อเนื่อง (5) การใช้ประโยชน์จากปีแห่งความร่วมมือด้านเศรษฐกิจดิจิทัลอาเซียน – จีน ในการส่งเสริมธุรกิจพาณิชย์อิเล็กทรอนิกส์เพื่อช่วยเหลือผู้ประกอบการที่ได้รับผลกระทบจากของการแพร่ระบาด โดยเฉพาะวิสาหกิจขนาดกลางและขนาดย่อม และ (6) การลดผลกระทบของการแพร่ระบาดของโรคติดเชื้อไวรัสโคโรนาสายพันธุ์ใหม่ต่อการพัฒนาการเศรษฐกิจและสังคมของทุกประเทศ
ทั้งนี้ การประชุมรัฐมนตรีต่างประเทศอาเซียน – จีน สมัยพิเศษ ว่าด้วยโรคปอดอักเสบจากเชื้อไวรัสโคโรนาสายพันธุ์ใหม่ มีกําหนดจัดขึ้นในวันพฤหัสบดีที่ 20 กุมภาพันธ์ 2563 ระหว่างการประชุมรัฐมนตรีต่างประเทศกรอบความร่วมมือแม่โขง-ล้านช้าง ครั้งที่ 5 ระหว่างวันที่ 19-20 กุมภาพันธ์ 2563 ณ กรุงวียงจันทน์ สาธารณรัฐประชาธิปไตยประชาชนลาว
แต่งตั้ง
18. เรื่อง การเปลี่ยนโฆษกประจํากระทรวงทรัพยากรธรรมชาติและสิ่งแวดล้อม
คณะรัฐมนตรีมีมติรับทราบตามที่กระทรวงทรัพยากรธรรมชาติและสิ่งแวดล้อม (ทส.) เสนอการเปลี่ยนโฆษกประจํา ทส. ดังนี้
1. คณะรัฐมนตรีมีมติ (18 กุมภาพันธ์ 2562) รับทราบการเปลี่ยนโฆษกประจํา ทส. จากเดิมนายประลอง ดํารงไทย ผู้ตรวจราชการ ทส. เป็น นายโสภณ ทองดี ผู้ตรวจราชการ ทส. ตามคําสั่ง ทส. ที่ 70/2562 ลงวันที่ 1 กุมภาพันธ์ 2562 เรื่องแต่งตั้งโฆษกประจํา ทส.
2. ทส. ยกเลิกคําสั่ง ทส. ตามข้อ 1. และแต่งตั้ง นายพุฒิพงศ์ สุรพฤกษ์ ผู้ตรวจราชการ ทส. เป็นโฆษกประจํา ทส. ตามคําสั่ง ทส. ที่ 41/2563 ลงวันที่ 31 มกราคม 2563 เรื่อง แต่งตั้งโฆษกประจํา ทส.
19. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงคมนาคม)
คณะรัฐมนตรีมีมติอนุมัติตามที่รัฐมนตรีว่าการกระทรวงคมนาคมเสนอแต่งตั้ง นายสิทธิชัย บุญสะอาด ผู้เชี่ยวชาญวิชาชีพเฉพาะด้านวิศวกรรมโยธา (ด้านวางแผนและวางโครงการก่อสร้าง) (วิศวกรโยธาเชี่ยวชาญ) กรมทางหลวง ให้ดํารงตําแหน่ง วิศวกรใหญ่ที่ปรึกษาวิชาชีพเฉพาะด้านวิศวกรรมโยธา (ด้านวางแผนและวางโครงการก่อสร้าง) (วิศวกรโยธาทรงคุณวุฒิ) กรมทางหลวง กระทรวงคมนาคม ตั้งแต่วันที่ 18 กรฎาคม 2562 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
20. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทวิชาการระดับทรงคุณวุฒิ (กระทรวงการอุดมศึกษา วิทยาศาสตร์ วิจัยและนวัตกรรม)
คณะรัฐมนตรีมีมติอนุมัติตามที่รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรมเสนอแต่งตั้ง นายพาสิทธิ์ หล่อธีรพงศ์ ที่ปรึกษาด้านวิทยาศาสตร์และเทคโนโลยี (นักวิเคราะห์นโยบายและแผนเชี่ยวชาญ) ให้ดํารงตําแหน่งที่ปรึกษาด้านวิทยาศาสตร์และเทคโนโลยี (นักวิเคราะห์นโยบายและแผนทรงคุณวุฒิ) สํานักงานปลัดกระทรวง กระทรวงการอุดมศึกษา วิทยาศาสตร์ วิจัยและนวัตกรรม ตั้งแต่วันที่ 19 กรกฎาคม 2562 ซึ่งเป็นวันที่มีคุณสมบัติครบถ้วนสมบูรณ์ ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
21. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงการต่างประเทศ)
คณะรัฐมนตรีมีมติอนุมัติตามที่รัฐมนตรีว่าการกระทรวงการต่างประเทศเสนอแต่งตั้งข้าราชการ
พลเรือนสามัญสังกัดกระทรวงการต่างประเทศ ให้ดํารงตําแหน่งประเภทบริหารระดับสูง จํานวน 2 ราย ดังนี้
1. นายรุจ ธรรมมงคล อัครราชทูต สถานเอกอัครราชทูต ณ บันดาร์เสรีเบกาวัน บรูไนดารุสซาลาม ให้ดํารงตําแหน่ง เอกอัครราชทูต สถานเอกอัครราชทูต ณ คูเวต รัฐคูเวต
2. นายพุทธพร อิ้วตกส้าน รองอธิบดีกรมเอเชียใต้ ตะวันออกกลางและแอฟริกา ให้ดํารงตําแหน่ง เอกอัครราชทูต สถานเอกอัครราชทูต ณ กรุงไคโร สาธารณรัฐอาหรับอียิปต์
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง ซึ่งการแต่งตั้งข้าราชการให้ไปดํารงตําแหน่งเอกอัครราชทูตประจําต่างประเทศดังกล่าว ได้รับความเห็นชอบจากประเทศผู้รับแล้ว
22. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงพาณิชย์)
คณะรัฐมนตรีมีมติอนุมัติตามที่กระทรวงพาณิชย์เสนอแต่งตั้งข้าราชการพลเรือนสามัญ สังกัดกระทรวงพาณิชย์ ให้ดํารงตําแหน่งประเภทบริหารระดับสูง จํานวน 2 ราย ดังนี้
1. นายวันชัย วราวิทย์ รองอธิบดีกรมการค้าต่างประเทศ ดํารงตําแหน่ง ผู้ตรวจราชการกระทรวง สํานักงานปลัดกระทรวง
2. นางวรรณภรณ์ เกตุทัต รองอธิบดีกรมส่งเสริมการค้าระหว่างประเทศ ดํารงตําแหน่ง ผู้ตรวจราชการกระทรวง สํานักงานปลัดกระทรวง
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่ง ที่ว่าง
23. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงศึกษาธิการ)
คณะรัฐมนตรีมีมติอนุมัติตามที่รัฐมนตรีว่าการกระทรวงศึกษาธิการเสนอแต่งตั้งข้าราชการพลเรือนสามัญ สังกัดกระทรวงศึกษาธิการ ให้ดํารงตําแหน่งประเภทบริหารระดับสูง จํานวน 3 ราย ดังนี้
1. นายกวินทร์เกียรติ นนธ์พละ รองเลขาธิการคณะกรรมการส่งเสริมการศึกษาเอกชน สํานักงานคณะกรรมการส่งเสริมการศึกษาเอกชน สํานักงานปลัดกระทรวง ดํารงตําแหน่ง รองเลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน
2. ว่าที่ร้อยตรี ธนุ วงษ์จินดา ผู้ช่วยเลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน ดํารงตําแหน่ง ผู้ตรวจราชการกระทรวง สํานักงานปลัดกระทรวง
3. นายวรัท พฤกษากุลนันท์ รองศึกษาธิการภาค สํานักงานศึกษาธิการภาค 6 สํานักงานปลัดกระทรวง ดํารงตําแหน่ง ผู้ตรวจราชการกระทรวง สํานักงานปลัดกระทรวง
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง
24. เรื่อง การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (สํานักนายกรัฐมนตรี)
คณะรัฐมนตรีมีมติอนุมัติตามที่สํานักงาน ก.พ.ร. เสนอแต่งตั้งข้าราชการพลเรือนสามัญ ให้ดํารงตําแหน่งประเภทบริหารระดับสูง สังกัดสํานักงาน ก.พ.ร. สํานักนายกรัฐมนตรี จํานวน 2 ราย ดังนี้
1. รับโอน นางสาวสุรุ่งลักษณ์ เมฆะอํานวยชัย ผู้ตรวจราชการสํานักนายกรัฐมนตรี สํานักงานปลัดสํานักนายกรัฐมนตรี สํานักนายกรัฐมนตรี และแต่งตั้งให้ดํารงตําแหน่ง รองเลขาธิการ ก.พ.ร.
2. แต่งตั้ง นางนันทนา ธรรมสโรช ที่ปรึกษาการพัฒนาระบบราชการ (นักพัฒนาระบบราชการทรงคุณวุฒิ) ดํารงตําแหน่ง รองเลขาธิการ ก.พ.ร.
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป เพื่อทดแทนตําแหน่งที่ว่าง ซึ่งการแต่งตั้งข้าราชการตามข้อ 1. ผู้มีอํานาจสั่งบรรจุทั้งสองฝ่ายได้ตกลงยินยอมการโอนด้วยแล้ว
25. เรื่อง การต่อเวลาการดํารงตําแหน่งเอกอัครราชทูต (กระทรวงการต่างประเทศ)
คณะรัฐมนตรีมีมติอนุมัติการต่อเวลาการดํารงตําแหน่งของ นายธีรวัฒน์ ภูมิจิตร เอกอัครราชทูต สถานเอกอัครราชทูต ณ กรุงเบอร์ลิน สหพันธ์สาธารณรัฐเยอรมนี ซึ่งดํารงตําแหน่งดังกล่าวจะครบ 4 ปี ในวันที่ 15 พฤษภาคม 2563 ต่อไปอีก 1 ปี (ครั้งที่ 1) ตั้งแต่วันที่ 16 พฤษภาคม 2563 ถึงวันที่ 15 พฤษภาคม 2564
****************